Hapšenja grupe povezane sa Veljkom Belivukom, 5. februar 2021.\nSednica Saveta za nacionalnu bezbednost biće održana 6. marta, a predsednik države Aleksandar Vučić je već nagovestio da bi nakon toga javnost mogla biti šokirana.\nNjegova izjava odnosila se na rezultate istrage o kriminalnoj grupi nedavno uhapšenog Veljka Belivuka, koji je i vođa jedne od grupa navijača fudbalskog kluba Partizan.\nNjegovo hapšenje puni novinske stranice u Srbiji i svetskim medijima, posebno nakon što su na policijsko saslušanje pozvani i predsednik Fudbalskog saveza Srbije (FSS) Slaviša Kokeza i bivša državna sekretarka u Ministarstvu unutrašnjih poslova Dijana Hrkalović, koja je u junu 2019. podnela ostavku ne navodeći razloge za to.\nKokeza, koji je čelni čovek fudbala u Srbiji, nije se o ispitivanju javno oglašavao, a advokat Dijane Hrkalović izjavio je za portal Insajder da joj nisu postavljana pitanja u vezi sa grupom Veljka Belivuka, ali da je pitana da li poznaje Slavišu Kokezu.\nSlaviša Kokeza (fotoarhiv)\nGrupa Veljka Belivuka, zvanog Velja Nevolja, sumnjiči se za ubistva, otmice i trgovinu drogom, a tokom pretresa 4. februara na fudbalskom stadionu Partizana i drugim lokacijama u Beogradu i Srbiji policija je pronašla drogu i oružje.\nBelivuk je označen i kao navodni pripadnik "kavačkog" kriminalnog klana koji je u ratu sa "škaljarskim".\nSukob dva klana iz predgrađa Kotora u Crnoj Gori traje od 2014. godine, a u izveštaju Bezbednosno-informativne agencije Srbije (BIA), čiju kopiju poseduje KRIK, piše da su se sve ozbiljnije kriminalne grupe iz Srbije i Crne Gore priklonile ili "škaljarskom" ili "kavačkom" klanu.\nMirko Poledica, predsednik Sindikata profesionalnih fudbalera Srbije "Nezavisnost" navodi za Radio Slobodna Evropa (RSE) da mu se čini da je fudbal uhapšenim licima bio samo paravan za neke stvari koje su radili.\n"Sva ova hapšenja, barem kako su ih mediji predstavili, nemaju direktnu povezanost sa fudbalom. Sticajem okolnosti ti ljudi koji su uhapšeni su ili u navijačkim ili u upravljačkim krugovima i to je nešto sa čim se suočavamo poslednjih 30 i više godina", kaže Poledica.\nKo je Slaviša Kokeza?\nMinistarstvo unutrašnjih poslova (MUP) nije se oglasilo zvaničnim saopštenjem povodom informativnog razgovora sa Kokezom 28. februara.\nAli je ministar policije Aleksandar Vulin istog dana na TV Pink rekao da se sa njim razgovaralo o brojnim temama, a da je jedna od njih i obezbeđivanje lokala u Beogradu od strane kriminalne grupe Veljka Belivuka.\nVulin je objavio da je Kokeza odbio poligrafsko ispitivanje, a predsednik Srbije Aleksandar Vučić izjavio je da ne razume "zašto je čovek u kog je imao poverenje odbio poligraf".\nJavnost je za Kokezu prvi put čula u julu 2008. godine. Na konferenciji za novinare desničarske Srpske radikalne stranke (SRS), partije osuđenog ratnog zločinca Vojislava Šešelja koji je u tom trenutku bio u pritvoru, Kokeza se pojavio sa gipsom na ruci i zavojem na glavi, pored tadašnjih predsednika stranke Tomislava Nikolića i generalnog sekretara Aleksandra Vučića.\nKako su tvrdili, Kokeza je bio povređen na mitingu u centru Beograda, gde su radikali protestovali zbog hapšenja haškog optuženika Radovana Karadžića.\nOvako je govorio Karadžić\nKasnije iste godine, kada su Nikolić i Vučić osnovali Srpsku naprednu stranku (SNS), Kokeza postaje njen član i funkcioner.\nNa mesto predsednika Fudbalskog saveza Srbije Kokeza je izabran na Skupštini održanoj 20. maja 2016. godine.\nKokeza je za Vučića u intervjuima govorio kao o privatnom prijatelju.\nSlučaj bivše državne sekretarke u MUP-u\nDan posle Kokeze u policiji je saslušana i Dijana Hrkalović, bivša državna sekretarka u Ministarstvu unutrašnjih poslova nakon čega su mediji objavili da je ispitivana o vezama sa Belivukom.\nNjen advokat Nenad Tasić je, međutim, za portal Insajder rekao da su joj u policiji postavljana pitanja na okolnosti ugrožavanja bezbednosti predsednika Aleksandra Vučića i njegove porodice a da je ona negirala da je imala bilo kakva saznanja o tome.\nDijana Hrkalović (fotoarhiv)\nTakođe je naveo da joj nisu postavljana pitanja u vezi sa grupom Vejka Belivuka, ali da su joj postavljena pitanja o poznanstvu sa Slavišim Kokezom.\nDijana Hrkalović je u MUP-u, u vreme dok je ministar bio Nebojša Stefanović, radila najpre kao zamenica šefa kabineta ministra, pa sekretarka Uprave kriminalističke policije, da bi ministarstvo napustila sa pozicije državne sekretarke.\nStevan Dojčinović, glavni i odgovorni urednik Mreže za istraživanje kriminala i korupcije KRIK, koja godinama izveštava o vezama kriminala i sporta u Srbiji, za RSE ocenjuje da je Hrkalović bila najdominantnija osoba u policiji dok je bila sekretarka.\n"Ona je bila odgovorna za taj period rada policije kada su ojačali kriminalci koji se sada hapse. Delovalo je kao da ih je policija štitila jer se obračunavala sa suparničkim klanom dok njih nije dirala", istakao je Dojčinović.\nDojčinović ocenjuje i da je sada u pitanju ograničena akcija.\n"Mislim da ovo nije obračun sa mafijom, sa svim grupama, već se obračunavaju sa jednim posebnim segmentom, sa navijačkom grupom koja je bila deo 'kavačkog klana' i sa nekima od ljudi koji su bliski sa njima", naveo je Dojčinović.\n"Ta ista grupa je godinama bila zaštićena praktično od sistema i države. Mislim da ovo suviše kasno stiže, dosta je ljudi stradalo u međuvremenu, a do toga ne bi došlo da je država ranije preuzela ove akcije", kaže Dojčinović.\nOn ukazuje i da je bilo pokušaja procesuiranja osoba koje su sada pod istragom.\n"Ali su se na čudne načine postupci protiv njih obustavljali tako što su neki dokazi ili nestajali ili bili kompromitovani", navodi Dojčinović.\nUpravo se novinarka KRIK-a našla u opasnoj situaciji u junu 2020. godine, kada joj je nepoznati muškarac oduzeo telefon nakon što je fotografisala sina predsednika Srbije Danila Vučića kako u jednom beogradskom kafiću gleda fudbalsku utakmicu u društvu, kako je KRIK naveo, huligana bliskog "kavačkom" klanu. Sve se dogodilo u prisustvu policajaca koji, kako je novinarka navela, nisu reagovali.\nVučić o fotografiji KRIK-a: Moj Danilo je pristojan mladić\nKrajem februara desničarski pokret Oslobođenje objavio je na Tviteru fotografiju Danila Vučića sa, kako je navedeno, Damjanom Šobićem, članom navijačke grupe "Alkatraz".\nTa fotografija je objavljena dan nakon što je Šobić uhapšen.\nTakođe je potpredsednica opozicione Stranke slobode i prava Marinika Tepić 10. februara iznela tvrdnje da su članovi grupe Veljka Belivuka bili deo ličnog obezbeđenja predsednika Srbije Aleksandra Vučića tokom otvaranja atletskog stadiona u Novom Pazaru, na jugozapadu Srbije, 2017. godine i Vučićeve inauguracije koja je održana iste godine.\nSNS je negirala navode, a predsednik Srbije izjavio je da je Danilo Vučić "pošten i pristojan mladić", te da je kriv samo zato što je njegov sin uz ocenu da se njegovom sinu "crta meta na čelu".\nKako funkcionišu stvari u srpskom fudbalu?\nHapšenje vođe jedne od navijačkih grupa i saslušanje čelnika Fudbalskog saveza Srbije ponovo je otvorilo pitanje šta se dešava u srpskom fudbalu.\nMirko Poledica iz Sindikata profesionalnih fudbalera kaže da se fudbal otrgao iz ruku struke i ljudi koji su stvarali taj sport i da je došao u ruke ljudi koji nemaju nikakvu povezanost sa fudbalom.\n"Sportski klubovi služe za uhlebljenje političkih parazita, ne znam kako bih to drugačije nazvao", navodi Poledica.\nKritike na račun funkcionisanja Fudbalskog saveza Srbije i rada njegovog čelnika Slaviše Kokeze često su se mogle čuti u delu sportske javnosti – upućivane su primedbe na regularnost državnog takmičenja, a nezadovoljstvo vlada i zbog neuspeha reprezentacije Srbije na evropskim i svetskim prvenstvima.\nMožda vas interesuje:\nPavić: Balkanski sport u vrzinom kolu sa politikom, biznisom i kriminalom\nNekadašnji igrač reprezentacije Srbije i evropskih klubova Nemanja Vidić je krajem 2020. godine uputio otvoreno pismo u kojem je kritikovao FSS i Kokezu.\n"Ovaj sistem je destruktivan i kratkoročan. Troši fudbalske radnike, pravi fudbalere i trenere za kratku upotrebu, postavlja ljude na funkcije sa sumnjivim namerama. Ceo sistem radi u interesu menadžera i funkcionera, a ne u interesu fudbala. Dozvoljava ljudima, blago rečeno sa sumnjivim biografijama, da zarađuju ogroman novac", naveo je tada Vidić.\nPoledica kaže da se kroz sistem funkcionisanja fudbala može videti kako se krše i zakoni.\n"Daću vam samo neke od primera. Zakon o sudijama izričito brani sudijama da imaju bilo kakvu javnu funkciju osim sudijske. Vi danas u srpskom fudbalu imate ljude koji su članovi Apelacionih sudova i koji obavljaju funkciju u FSS ili su je obavljali ranije u nekim klubovima", tvrdi Poledica.\nUpitan da li je privatizacija rešenje, kaže da još uvek ne postoji zakon koji bi to omogućio.\nKlubovi su politički plenovi svih vlasti poslednjih decenija.\n- Mirko Poledica\n"Nisam siguran da država želi da se klubovi privatizuju jer sam stekao utisak da su klubovi politički plenovi svih vlasti poslednjih decenija. Šta je rešenje u ovom trenutku je kompleksno pitanje. Ali ono što mogu da kažem i branim jeste da je srpski fudbal leglo korupcije i neregularnosti i da to sve potiče od FSS", navodi Poledica.\nOn ističe i da je bitna činjenica da su svi klubovi i dalje udruženja građana te da "pripadaju narodu".\nNakon dolaska Srpske napredne stranke na vlast 2012. godine, Aleksandar Vučić je, tada sa funkcije prvog potpredsednika Vlade, izjavljivao da se zalaže za privatizaciju sportskih, prvenstveno fudbalskih klubova, koji su na računima beležili milionske gubitke.\n"Ja sam za to da se izvrši privatizacija, iako znam da je većina navijača i Zvezde i Partizana protiv toga", rekao je Vučić na Radio-televiziji Srbije 2013. godine.\nIz arhive RSE:\nNišta od privatizacije Zvezde i Partizana: Ko se našao na putu Vučiću i državi?\nDugovi Partizana: Sve će to Vučić pozlatiti novcem građana\nDve godine kasnije, Vučić sa pozicije premijera izjavljuje da od privatizacije ne odustaje, ali da za to nema ni volje ni snage.\n"Dakle, ne možete da izvedete privatizaciju ako to neće oni na koje se to odnosi, ako nemate podršku onih na koje se to odnosi, ako to ne žele navijači Partizana i Crvene Zvezde. Kako to da izvedete, to su udruženja građana", rekao je on.\nVučić 2016. godine izjavljuje i da nema snage za rešavanje još jednog problema koji je u vezi sa fudbalskim klubovima – borbom protiv huligana.\n"Ako me pitate zašto nemamo dovoljno snage za to, pa nemamo dovoljno snage zato što je potreban društveni konsenzus za neke stvari", rekao je Vučić.\nMost: Da li su huligani paravojska Srpske napredne stranke?\nPretresi na stadionima Partizana i Crvene Zvezde\nPretres na stadionu "Partizana" dogodio se u danu hapšenja Belivuka, a policija je pretresala još lokacija u Beogradu i Srbiji. Da su tom prilikom pronađeni droga, oružje i tragovi bitni za dalju istragu, izjavio je Ninoslav Cmolić, v.d. načelnika Službe za borbu protiv organizovanog kriminala.\n"Sam stadion Partizana ima jako puno tih, što skrivenih, što neskrivenih prostorija. Nije to nikakav bunker, to je jedna ozbiljno opremljena prostorija koja je njima data na korišćenje. Ali to su sve pitanja koja treba postaviti rukovodstvu - na koji način se to daje, u koje svrhe se to koristi", rekao je Cmolić na televiziji Pink 5. februara.\nOn je tad naveo da je pretresan i stadion Crvene zvezde.\n"I tu je pronađena određena količina opojne droge. A samim tim pokazujemo da nijedan klub od ova naša dva najveća kluba nije zaštićen, nama su podjednako isti i jedan i drugi", dodao je Cmolić.\nJoš jednom je izneo stav da se ne radi o navijačima, već o običnim kriminalcima.\nDržavne firme kao sponzori fudbalskih klubova gubitaša\nFinansijski izveštaji klubova Crvena zvezda i Partizan za 2020. godinu još nisu dostupni na sajtu Agencije za privredne registre Srbije (APR).\nPrema podacima sa APR-a iz revizorskih izveštaja za 2019. godinu, ukupni minus na računu kluba Crvena zvezda tada je bio 45,7 miliona evra, dok je Partizan istovremeno imao ukupan gubitak od 22,8 miliona evra.\nMilionski gubici, međutim, ne sprečavaju fudbalske klubove da imaju državne sponzore.\nGeneralni sponzor Crvene zvezde je državna srpsko-ruska naftna kompanija Gaspromnjeft. Među istaknutim sponzorima su državna osiguravajuća kuća Dunav osiguranje i mobilni operater MTS, u vlasništvu državne telekomunikacione kompanije Telekom Srbija.\nPanić: Populističko spašavanje Partizana\nZvezda "deli" sponzore sa glavnim konkurentom, fudbalskim klubom Partizan. MTS je glavni sponzor Partizanu, a među istaknutim sponzorima je i Dunav osiguranje.\nGlavni sponzor FK Vojvodina je državna srpsko-ruska gasna kompanija Srbijagas.\nMinistarka energetike i rudarstva Zorana Mihajlović najavila je u decembru da će tražiti redefinisanje svih investicionih planova Srbijagasa, ali i pitanje sponzorstava - da li Srbijagas treba, kako i na koji način da sponzoriše fudbalske klubove, poput FK Vojvodina, na primer.\nMihajlović je rekla da trošak Srbijagasa za FK Vojvodinu iznosi oko tri miliona evra godišnje.\nPolitičari u savezima i klubovima\nPolitičari, aktivni i bivši, u rukovodstvu su najvećih fudbalskih klubova u Srbiji.\nTako Kokeza nije jedini stranački funkcioner u Fudbalskom savezu Srbije. U Izvršnom odboru i Odboru za hitna pitanja te organizacije je Novica Tončev, ministar bez portfelja u Vladi Srbije i funkcioner Socijalističke partije Srbije (SPS).\nPredsednik FK Partizan je od 2016. godine Milorad Vučelić, nekadašnji visoki državni i funkcioner Socijalističke partije Srbije (SPS) u vreme vladavine Slobodana Miloševića tokom devedesetih godina. Vučelić je trenutno i glavni i odgovorni urednik provladinog medija Večernje novosti.\nPuč ili pobeda? Dvadeset godina od 5. oktobra\nNakon hapšenja Veljka Belivuka i pretresa stadiona Partizana 4. februara, na kojem su prema navodima policije pronađeni droga i oružje, Milorad Vučelić je bio na informativnom razgovoru u policiji.\nTim povodom je 6. februara ministar policije Aleksandar Vulin izjavio da su "svi čelnici Partizana ispitani kao građani".\nFunkcioner SPS-a, poslanik u Skupštini Srbije i direktor državne srpsko-ruske gasne kompanije Srbijagas Dušan Bajatović je generalni direktor FK Vojvodina. Bajatović je zvanično najplaćeniji državni funkcioner u Srbiji, a na čelu Srbijagasa je od 2008. godine, uprkos višemilionskim gubicima tog preduzeća.\nProfil Dušana Bajatovića, najplaćenijeg funkcionera u Srbiji\nRukovodstvo fudbalskog kluba Crvena zvezda se dovodi u vezu sa vladajućom Srpskom naprednom strankom. Slaviša Kokeza u rukovodstvo kluba dolazi 2012. godine, po dolasku SNS-a na vlast, a ostavku u menadžmentu Crvene zvezde dao je nakon što je izabran za predsednika FSS.\nNa čelu sportskog društva Crvena zvezda, kojem pripada i istoimeni klub, je Nebojša Čović – koji je bio gradonačelnik Beograda, kao kandidat SPS-a, tokom devedesetih, a posle razlaza sa socijalistima i deo koalicije Demokratske opozicije Srbije (DOS) koja je 2000. zbacila sa vlasti Slobodana Miloševića.\nNovembra 2013. godine, izabran je za člana privremenog veća Beograda kao kandidat Srpske napredne stranke, a mandat mu je istekao u aprilu 2014. godine.\nOd 2011. godine vodi košarkaški klub Crvena zvezda, bio je i u upravi fudbalskog kluba, a od jula 2018. godine predsednik je Upravnog odbora sportskog društva Crvena zvezda.\nOd Arkana do danas\nKada je reč o vezama države i navijača u Srbiji, kao jedan od ključnih događaja uzima se formiranje grupe "Delije" – navijačke grupe fudbalskog kluba Crvena zvezda 1989. godine, u osvit građanskog rata u Jugoslaviji.\nNa čelo tribine dolazi Željko Ražnatović Arkan, u to vreme već poznat policiji kao kriminalac koji je ležao i u evropskim zatvorima. Po početku rata, Arkan postaje poznat kao ratni profiter i vođa paravojne Srpske dobrovoljačke garde čiji su članovi optuživani za ratne zločine u Hrvatskoj i BiH.\nMediji su tada izveštavali da je Arkan navijačku grupu koristio kao regrutnu bazu za tu paravojnu formaciju, kao i da su paravojne formacije imale podršku režima Slobodana Miloševića.\nNa širok spisak firmi kojima je upravljao, Ražnatović stavlja i FK "Obilić". Predsednik tog drugoligaškog fudbalskog kluba postaje 1996. godine, da bi za samo nešto više od godinu dana "Obilić" bio na čelu Prve lige.\nCarstvo turbo-folka i kiča: "Krv svoju za Cecu moju"\nCeca bi mogla ostati bez dela imovine\nArkan je svojoj supruzi, pevačici Svetlani Ražnatović Ceci, 1998. godine prepustio predsedničko mesto. Ona je na čelu kluba ostala i nakon Ražnatovićevog ubistva u hotelu Interkontinental 15. januara 2000. godine.\nSvetlana Ražnatović bila je privođena u policijskoj akciji "Sablja", pokrenutoj nakon ubistva premijera Srbije Zorana Đinđića 12. marta 2003. godine. "Sablja" je do sada ostala najveća policijska akcija u Srbiji, u kojoj je privedeno više od 11 hiljada osoba.\nU kući Ražnatovića je u "Sablji" pronađeno oružje, a policija je tada ispitivala navodne veze Svetlane Ražnatović sa "zemunskim" kriminalnim klanom, čiji su članovi osuđeni zbog ubistva premijera. Provela je tri meseca u pritvoru, a te veze nisu dokazane.\nMeđutim, tada započeta policijska istraga je u narednih osam godina pokazala nezakonito prisvajanje novca od prodaje igrača "Obilića", a Ražnatović je zbog tog krivičnog dela 2011. godine osuđena na godinu i po dana kućnog zatvora i novčanu kaznu od milion i po evra.\nNakon Đinđićevog ubistva, u julu 2003. godine, Srbija dobija prvi zakon o sprečavanju nasilja na utakmicama. Nasilje se, međutim, odigravalo i van stadiona, pa zakon nije sprečio ubistva u navijačkim obračunima.\nZa vreme vlasti Demokratske stranke i njenih koalicionih partnera, huliganske grupe predstavljale su i jednu od ključnih prepreka za održavanje Parade ponosa, a izlazak navijača na ulice i nasilje na sportskim utakmicama pratile su desničarske parole - uperene protiv hapšenja haških osuđenika Ratka Mladića i Radovana Karadžića.\nKada je reč o sudskim procesima u kojima su glavni akteri bili huligani sa tribina, mediji su uglavnom izveštavali da su hapšeni ili osuđivani za trgovinu narkoticima ili nasilničko ponašanje.\nDva postupka ostaće posebno upamćena – suđenje navijaču Crvene zvezde Urošu Mišiću zbog prebijanja žandarma Nebojše Trajkovića i suđenje za ubistvo francuskog državljanina Brisa Tatona, mahom navijačima Partizana.\nBris Taton, navijač Tuluza, pretučen je u centru Beograda 17. septembra 2009. godine, uoči utakmice koju je Partizan igrao sa tim francuskim klubom. Od zadobijenih povreda Taton je preminuo 12 dana kasnije. Više hiljada Beograđana je 2. oktobra iste godine učestvovalo u šetnji protiv nasilja, a najviši zvaničnici države tada su najavili oštre kazne za počinioce.\nTadašnji republički javni tužilac Slobodan Radovanović je nakon Tatonove smrti izjavio da se ne radi samo o navijačkim grupama, već o pripadnicima organizovanih kriminalnih grupa, i da Tužilaštvo radi na mogućnostima da im zabrani delovanje.\nMeđutim, nakon prve presude 2011. godine, kada su počinioci dobili ukupno 240 godina zatvora, u kasnijim postupcima su te kazne gotovo prepolovljene. Poslednji optuženi osuđen je 2019. godine, skoro deceniju nakon Tatonovog ubistva. Do sada su gotovo svi osuđeni izašli na slobodu.\nZvezdin navijač Uroš Mišić se pred sudom našao 2007. godine, nakon što je u tuči na poluvremenu fudbalske utakmice Crvene Zvezde u Beogradu pretukao žandara Nebojšu Trajkovića. Slučaj je trajao godinama, a Mišić je bio tri puta osuđivan - dva puta na po 10 godina, a konačna presuda je bila na pet i po godina zatvora.\nMišić je pušten iz zatvora pre odsluženja kazne, po Zakonu o amnestiji donetom nakon što je SNS preuzela vlast u Srbiji.\nMišićev slučaj su obeležile i pretnje sudiji sa tribina i u sudnici, a igrači su na jednom prilikom izašli na teren u majicama sa Mišićevim likom i natpisom "Pravda za Uroša".\nBritanski model za huligane u Srbiji\nFudbaleri su tvrdili da su ih majice dočekale u svlačionicama, navijači da je sve bilo dogovoreno sa upravom, dok su neki čelnici kluba izjavili da su morali da pristanu jer su im "Delije" pretile da će u suprotnom "zapaliti stadion".\nU decembru 2009. godine, navijači Partizana, skandirajući sa tribina, pozvali su na ubistvo tada novinarke B92, a danas urednice Insajdera, Brankice Stanković.\nStanković je živela sa policijskim obezbeđenjem nakon poziva na njeno ubistvo. Trojicu navijača, uhapšenih nakon događaja, Viši sud u Beogradu je oslobodio optužbi 2015. godine.\nKo može da se obračuna s huliganima?\nOstaće upamćeno i da su fudbaleri i košarkaši Partizana obukli majice u čast vođama navijača. To se desilo 2016. godine, nakon ubistva Aleksandra Stankovića zvanog "Sale Mutavi", vođe navijačke grupe "Janjičari" čiji je bliski saradnik bio Veljko Belivuk.\nNa pitanje ko je organizovao da igrači nose majice, Veljko Belivuk je u intervjuu magazinu Njuzvik rekao: "Dato je da se obuku i to je kraj priče, nema rasprave. Da vidim ko će da kaže da neće".\nUbijeni Stanković je prethodno bio osuđen kao vođa grupe koja se bavila trgovinom drogom, ali mu je izvršenje kazne stalno bilo odlagano.\nNakon ubistva Stankovića, na vanrednoj konferenciji za novinare, tadašnji ministar policije Nebojša Stefanović najavio je "rat mafiji", a ubistvo Stankovića do danas nije rasvetljeno. Stefanović je danas ministar odbrane u Vladi Srbije.


"Nasa Borba" - Strah od prenosenja sukoba sa Kosova\nUOCI NAJAVLJENOG PROTESTA U NOVOM PAZARU NA GODISNJICU UVODJENJA PRINUDNE UPRAVE\nStrah od prenosenja sukoba sa Kosova\nSirenje sukoba na Kosovu, ali i najava mirnih protesta u Novom Pazaru 10. jula, na godisnjicu uvodjenja prinudne uprave u Skupstinu opstine, stvorio je strah i medju Srbima i medju Muslimanima, sto je ocena i gotovo svih sandzackih politickih stranaka, bilo je da je rec o nacionalnim, ili partijama bliskim rezimu.\nU svom poslednjem broju, “Sandzacke novine" su stampale proglas koalicji politickih stranaka “Lista za Sandzak dr Sulejman Ugljanin" o organizovanju i izlasku na proteste u Novom pazaru. Proglas je potpisao “Sef koalicije dr Sulejman Ugljanin, Savezni poslanik u Skupstini SRJ". Inace, zastitni znak i geslo ovih novina je vec godinu dana, od uvodjenja prinudne uprave u SO Novi Pazar, zuta traka preko prve strane lista sa natpisom “Za demokratiju, protiv diktature"!\nZbog svega toga tvrdnja Rasima Ljajica, lidera koalicije “Sandzak", “da je uvodjenje privremenih mera u SO Novi Pazar tamna mrlja u savremenoj politickoj praksi na ovim prostorima, ali protesti u ovom trenutku vise ce koristiti rezimu i nece postici svoj efekat", u Sandzaku, izgleda, ima najvise pristalica. U vremenu prezivljavanja i straha od prenosenja sukoba sa Kosova na Sandzak, ni sandzacke Srbe ni Muslimane politika odavno ne interesuje i svi je se - klone!


Najskuplji srpski fudbaler igra za Crnu Goru?! | Skandalozno\nNajskuplji srpski fudbaler će ubuduće igrati za Crnu Goru?!\nFudbaler Lacija Sergej Milinković-Savić nije trenutno u planovima selektora Srbije Slavoljuba Muslina, ali bi, prema pisanju domaćih medija, mogao da obuče dres Crne Gore.\nPrema navodima pojedinih medija kontakti su već uspostavljeni, i to preko menadžera Milinkovića-Savića, nekadašnjeg reprezentativca Mateje Kežmana.\nMilinković-Savić je prošao sve mlađe selekcije Srbije, sa omladincima osvojio titulu Svetskog prvaka, ali još uvek nije debitovao za A tim Srbije, što znači da ima otvorena vrata za nastup za Crnu Goru.\nO kakvom se fudbaleru radi, najbolje ilustruje podatak da je Lacio glat odbio ponudu Juventusa tešku 70 miliona evra. Šampion Italije i vicešampion Evrope je uporan u nameri da dovede srpskog igrača, ali Rimljani za sada odbijaju sve ponude.\nSergej Milinković-Savić će svakako postati najskuplji srpski igrač, jer je njegova cena odavno premašila sumu od 55 miliona evra koliko je ovog leta plaćen prelazak Nemanje Matića iz Čelsija u Mančester junajted.\nBudite prvi sa komentarom na članku "Najskuplji srpski fudbaler će ubuduće igrati za Crnu Goru?!"


Ljubiša Buha Čume odbijen za uslovni otpust iz zatvora\nM. D.\t 8. septembra 2015. 14:42\nKontoverzni biznismen i svedok saradnik Ljubiša Buha Čume ostaje u zatvoru u Padinskoj skeli gde služi kaznu od godinu dana zbog napada na policijsko obezbeđenje zvoje supruge, jer je Treći osnovni sud u Beogradu danas ponovo odbio da ga uslovno pusti na slobodu.\nKrivično vanpretresno veće suda je odbilo je zahtev Ljubiše Buhe za uslovni otpust, rekao je portparol Trećeg osnovnog suda u Beogradu Igor Veličković. Buha ima pravo da na ovu odluku suda uloži žalbu u roku od tri dana.\nU avgustu mu je isti zahtev bio takođe odbijen, ali je rešio da ga ponovo podnese.\nBuha traži uslovni otpust jer je u pritvoru i kućnom pritvoru, koji mu se uračunavaju u kaznu, kao i zatvoru odlužio dve trećine kazne, odnosno izdržao je sada već 10 meseci koliko zakon zahteva da bi se steklo pravo na uslovni otpust.\nBuha je na izdržavanje kazne u zatvoru u Padinskoj skeli prebačen sredinom jula.\nOd 16. novembra do 3. aprila bio je u kućnom pritvoru.\nOn je osuđen u skladu sa sporazumom o priznanju krivičnog dela koji je zaključio sa Trećim osnovnim tužilaštvom.\nBuha je prema toj nagodbi priznao da je 3. oktobra pretio dvojici članova obezbeđenja svoje supruge Ivane Buhe Tulović čime je izvršio krivično delo ugrožavanje sigurnosti, kao i da je 8. novembra nakon svađe sa suprugom napao istu dvojicu članova njenog obezbeđenja i time izvršio napad na službeno lice.\nTužilaštvo je tada odustalo od krivičnog gonjenja za nasilje u porodici, za koje je\nveć jednom bio optužen zbog fizičkog napada suprugu, ali je posle dva suđenja oslobođen optužbi zbog nedostatka dokaza.\nBuha je svedok saradnik u procesu koji se vodio protiv “Zemunskog klana” kao i u procesu za ubistvo premijera Zorana Đinđića.\nNjegova supruga Ivana prošlog meseca je održala konferenciju za novinare na kojoj je Buhu optužila za umešanost u više ubistava.\nLjubiša Buha Čumezatvor


Radionica slamarenja za goste iz Mađarske\nU sridu, 8. maja, održana je radionica u okviru projekta „Bez granica” koju je organizovala škola „Vuk Karadžić” iz Sombora na čelu sa dipl. defektologom, Đerđi Koh, koja je zadužena za međunarodnu saradnju, sa učenicima škole sa posebnim potrebama iz Baje.\nRadionica je održana u prostorijama Udruženja građana „Bunjevačko kolo“, u okviru koje su članice slamarske sekcije održale radionicu slamarenja za dicu iz bratskog grada Baje. Na samom početku, goste je pozdravio pridsidnik, Dejan Parčetić.\nDica su se upoznala sa osnovama tehnike slamarenja i svako je imo priliku da napravi jednu čestitku od slame. Slamarstvo je izazvalo veliko interesovanje kod dice koja su sa izuzetnom pažnjom pratila edukaciju i naučila osnove ove jedinstvene umitnosti.\nU okviru ovog projekta dica su se upoznala i sa znamenitostima grada Sombora i starim zanatima, koji su karakterisitični za ove prostore.


Viktor Banović iz sela Tomići kod Maglaja: Osjećam se odbačenim, vjerujem u pomoć Zmajeva | maglajinfo.com\nvijesti maglaj 2686\nTužna priča 26-godišnjeg Viktora\n12.11.2015. 13:22 0\nDvadesetšestogodišnji Viktor Banović iz sela Tomići kod Maglaja vodi težak život, a zbog vezanosti za invalidska kolica veoma teško uspijeva da živi ''slobodno''. Naime, ovom mladiću koji polako gubi volju za život sa svega devet godina dijagnosticirana je distrofija mišića, a potom je imao tri operacije tumora na mozgu. Na njegovom zdravstvenom kartonu nalazi se šest dijagnoza, koje ga sprječavaju da vodi normalan, prosječan, život.\n- Prvobitno mi je rečeno kako imam blaži tip distrofije, tako da nisam odmah "pao u kolica", međutim nakon toga sam operisao tumor 2001. godine na UKCS kod prof. Dizdarevića, od kada počinjem otežano hodati. Ipak, uspijevao sam se vraćati u "normalu" i pomalo sam hodao. Nakon toga dešava se nova operacija tumora u Zagrebu i to 2006. godine, od kada sam vezan za invalidska kolica - počinje svoju tešku životnu priču za "Avazov" portal Viktor.\nOsjećam se odbačenim\nOperacija nakon koje je u invalidskim kolicima nije bila posljednja, godinu dana kasnije ponovo je opet morao operisati tumor. Kako kaže, teško su mu pala oba oboljenja ali je ipak tumor najveći krivac što se nalazi u invalidskim kolicima, zbog čega se osjeća usamljenim i donekle odbačenim.\n- Najgore mi pada što nisam ništa ostvario u životu, kod kuće sam veoma usamljen jer nemam neko svoje društvo, osjećam se kao zatvoru. Nažalost, ne mogu se ni zaposliti, teško mi je na selu, nigdje ne mogu ići jer nemam prevoz, jednostavno rečeno zatvoren sam od svijeta – razočaran je naš sagovornik.\nKaže kako je teško bilo i tokom njegovog školovanja, tako je teškim naporima završio Ekonomsku školu u Žepču gdje su mu pomogli svećenici i načelnik općine Žepče.\n- Srednju školu sam pohađao veoma otežano, svećenici, odnosno njihovi radnici, vozili su me sa svojim automobilom, dok je načelnik Žepča finansirao gorivo. Ni taj period ne zauzima posebno mjesto u mom teškom životu, bio sam jedini invalid u školi tako da je društvo bilo slabo zainteresovano za mene kao što je to slučaj i za sve druge ljude koji su poput mene - prisjeća se Maglajlija.\nZmajeve moli za život\nIstiče kako već duže vrijeme mašta o promjeni adrese, te da bi mu život u gradu unio barem neki tračak nade, međutim finansijski nije u mogćunosti realizovati ono o čemu svaku noć prije spavanja mašta i sa čim se svako jutro budi. Zbog svega navedenog, dugo je razmišljao kome se obratiti za pomoć i kome ispričati svoju priču a da će pri tome biti saslušan. Tako je došao na ideju da sinoć posjeti Trening centar NS BiH u Zenici, gdje borave naši Zmajevi od ponedjeljka, kako bi im zaželio sreću u utakmici ali i zamolio za pomoć.\n- Kontaktirao sam Nogometni savez i saopćio im svoju ideju, tako sam zahvaljujući glasnogovornici Slavici dobio zeleno svjetlo da dođem u Trening centar. Iako sam proveo sve vrijeme treninga gore, nisam imao previše vremena da uspostavim neki direktniji kontakt. Neki su mi igrači prišli da se pozdrave, poput Džeke, a poslije treninga igrači su otišli - kaže Viktor.\nDodaje kako mu je, između ostalih, prišao Spahić sa kojim se fotografisao i kojem je kazao da je u problemima i da ih moli za pomoć. On mu je kazao kako će to prenijeti drugim igračima, ali bez nekih konkretnih obećanja, iako ističe da mu je bilo neprijatno biti otvoreniji.\n- Došao sam u Zenicu da ih zamolim za pomoć u skladu sa njihovim mogućnostima, kako bih riješio stambeno pitanje u gradu. Mišljenja sam da bi stanovanje u gradu koliko toliko doprinjelo da živim normalnim životom. Nisam mogao biti previše direktan i pričljiv, jer koliko god se činilo jednostavno ipak nije jednostavno tražiti pomoć. Izlaz iz ovog životnog tunela vidim jedino u odlasku sa sela, mislim da bih u gradu mogao steći prijatelje, posao i sve ostalo za čim čovjek teži - iskren je Viktor, naglašavajući kako se osjeća zatočenim u kući gdje trenutno živi.\nNa kraju svog razgovora za "Avazov" portal poručuje kako bi mu stan u gradu značio ostvarenje životne želje i život dostojan čovjeka, a uvjeren je da će naši reprezentativci uvidjeti težinu njegove situacije i pomoći mu da dobije, kako kaže, život.\nviktor banovic zmajevi\nKomedija ''Macaglu'' Dragana Marinkovića Mace u Maglaju 24. februara


Dodik: Sastanak deprimirajuć, Han shvatio da ga u BiH zavaravaju - 05.12.2017, Sputnik Srbija\nDodik: Sastanak deprimirajuć, Han shvatio da ga u BiH zavaravaju\nPredsednik Republike Srpske Milorad Dodik izjavio je da je sastanak sa Evropskim komesarom za politiku susedstva i pregovore o proširenju Johanesom Hanom u... 05.12.2017, Sputnik Srbija\n08:41 05.12.2017 (Osveženo: 03:45 26.08.2021)\n© Tanjug / FILIP KRAINCANIC/Milorad Dodik\nPredsednik Republike Srpske Milorad Dodik izjavio je da je sastanak sa Evropskim komesarom za politiku susedstva i pregovore o proširenju Johanesom Hanom u Sarajevu bio deprimirajuć i nefunkcionalan i da iz BiH nije pokazano ništa osim deklarativnih zalaganja.\n„Sastanak je bio potpuno nefunkcionalan i nije doneo nikakva rešenja. Nije jasno manifestovana ni većina za set zakona o akcizama, ni opredeljenje da se konsenzusom (u BiH) dođe do Upitnika Evropske komisije“, rekao je u ponedeljak Dodik, prenosi portal „Kliks“.\nNa sastanku je, kaže Dodik, olako rečeno da će Upitnik Evropske komisije biti završen polovinom meseca.\n„To je samo zavaravanje evropske javnosti, a pre svega komesara Hana. Mislim da je on to dobro shvatio“, naglasio je predsednik RS.\nDodik je naveo da je na sastanku sa Hanom razgovarano i o evropskim perspektivama BiH, strategijama u vezi sa ruralnim razvojem i o Reformskoj agendi i setu zakona o akcizama.\n„Na sastanku je bio vidljiv jedan potpuno depresivan pristup koji u BiH postoji o tome. Videlo se da BiH nema koncentrisanu vlast na zajedničkom nivou, niti parlamentarnu većinu, te da je kriza vlasti i institucija opšta, mada je bilo onih koji su na sastanku obećavali lagano i brzo kretanje“, rekao je Dodik i naglasio da treba biti realan, jer odgovori na Upitnik moraju da imaju politički konsenzus.


Oštra Luka - NIKAKO NE OSTAVLJAJTE PLASTIČNE FLAŠE U AUTOMOBILU!\nŽivi i uči. Ovo važi za priču koju ćemo ispričati. A glavni lik u njoj biće plastična flaša za vodu koju svi ostavimo u automobilu. Šta je problem sa tim? Ispostavilo se da može biti veliki problem.\nIzdanje „Dnevnog magazina“ podeliće incident koji se dogodio na jednom od parkinga velike naftne kompanije i već ćete izvući zaključke o tome kako je to moglo da se završi da se vlasnik automobila nije vratio na vreme.\nPLASTIČNA BOCA ZA VODU\nU vrućim letnjim mesecima ne možete zamisliti nijedno pešačenje bez flaše vode. Ove boce često stavljamo po automobilu. Kada sednete na vruće sedište od vrućine, pristajete na bilo koju vodu u tom trenutku, čak i ovu - toplu i sa ukusom plastike. Tako je mislio i Vladimir Putij, koji je trebalo da uđe u automobil i krene poslom.\n”Kad sam otvorio vrata, ostao sam zatečen. Kabina je bila puna dima! Ne razumevajući šta se dešava, brzo sam otvorio haubu. Pomislio sam da se požar dogodio negde u motoru, ali tamo je sve bilo čisto. Proverio sam gepek, i sve je bilo u redu. Vratio sam se u auto, video bocu vode koja je ležala na sedištu i tek tada primetio izgorelo mesto na koži sedišta.\nVerovali ili ne, razlog je bila poluprazna plastična flaša za vodu. Nekom čudnom slučajnošću legla je na sedište tako da se voda pretvorila u sočivo koje je usmerilo sunčev zrak na crni materijal sedišta.\nPomisao da voda može izazvati požar deluje potpuno besmisleno, ali problem zapravo nastaje jer okrugla plastična flaša sa vodom postane kao "lupa". Tokom toplog dana sunčevi zraci mogu dopreti do boce kroz prozor vašeg automobila.\nVoda u boci tada koncentriše svetlo i vrućinu u određenu tačku. Upravo zbog toga može doći do stvaranja plamena na toj tački u slučaju da je boca pozicionirana na sedištu ili bilo gde na mestu obloženom kožom, tkaninom, skajem ili bilo kojim drugim zapaljivim materijalom.\nPlastične boce s vodom zato uvek sklonite sa sunca kada ih ostavljate u automobilu. Najbolje i najsigurnije je odložiti ih na mesto gde sunce uopšte ne dopire do njih, naprimer u gepek, posebno ako vas satima neće biti u blizini automobila.\nJoš jedan razlog ide tome u prilog a to je da tako zagrejanu vodu iz plastične boce nije zdravo popiti.


Novak Djokovic - Page 261 - Tenis - VOX92\nDobro.. Vidite, pre neki dan je striko izjavio da ne očekuje komplikacije oko organizacije Sebian opena zbog korone..misli da neće biti problema. (pišem sa tableta, pa ne mogu da ubacim adekvatan gif)\nTako da nema zime za Noleta. Odigraće tako poneki turnir, nema frke. Kad se on ne uzbuđuje, što bih ja?\nPa valjda njemu treba više da je stalo da bude najveci ikada nego nama. Valjda on treba da bude svesniji sta propusta nego svi mi. Nesigurne su mu vakcine, a sigurno je analizirao podrobno sastav aspirina ili kojih vec lekova koje popije ponekad.\nNarodski receno, zabole me k vise za njegove odluke.\nZnaci, Djole nije antivakser, nego je za slobodan izbor, a njegov izbor je da se ne vakcinise - hence, jeste antivakser.\nMajstore, ako nisi protiv vakcine vec si za slobodan izbor, sto onda slobodno ne izaberes da se vakcinises?\nRespect za Nivakovu odluku da se zarad uverenja odrekne onoga sto mu je jedan od zivotnih ciljeva. Takav mentalni sklop ga je verovatno i doveo do svih uspeha u karijeri.\nNista se njegov stav oko vakcina ne razlikuje id average Slavice sa Fejsa.\nSlavice koja je procitala par antivaks objava i onda trazi i cita samo oni sto joj se uklapa u njeno vidjenje. Koja llecii koronu aronijom, vitaminima i ivermektinom. Tako i Novak nece Da poremeti balans u telu. Tak balans ( koji verujem da je on postigao) se remeti zarazavanjem isto kao i vakcinom tako da je to samo suplja prica. Piramide, gurui i ostala scenografija su takodje samo trazenje potvrde da Slavica sa Fejsa zna nesto sto ostali ne znaju.\nSa druge strane imas neka drustvena pravila, koliko god nakaradna bila u ovom momentu.\nMislim meni je glupo i da se Vimbldon igra samo u beloj opremi pa svi to postuju.\nA ako hoces da doneses svoje loptice i da igras samo sa njima, jebiga, tu je Abu Dabi, Kina, Rusija to imamo za sada u ponudi dok se nesto ne promeni.\nI samo da dodam da me jako nervira sto u tenisu ide 15,30 pa 40. Cekam dan kada ce biti 45.\nBas mi je drago sto je rekao to sto je rekao, to je ono sto Pierre Hugues Herbert prica od pocetka i niko mu nista nije zamerio, uvek je komenatr - on je gospodar svoga tela otprilike imamo razumevanja. Zao mi je jedino sto Novak to nije od pocetka rekao kao Herbert i zao mi je sto je to prvi put eksplicitno rekao novinaru za BBC, oni su najmanje zasluzili da prave pare na Djokovicu.\nNaravno vise bih volela da se vakcinisao kao sav svet ali nije. S druge strane sada je cista situacija za ATP i sve organizatore - on nece da se vakcinise, dva puta je prelezao, opasnost od njegovog zarazavanja je takoreci nula a ni covid vise nije ono sto je bio na pocetku, pa ako hoce da im najbolji teniser sveta igra na nekom turniru nek dozvole, ako nece nek zabrane. Vakcina nije obavezna tj mandatory bar za sada\nBar nece vise biti beskonacnog razglabanja po novinama\nEdit : nadam se da je dobro odrao BBC za pare za ovo veceras, nek mu pokriju bar troskove od Australije\nEdited February 15 by ciao\nVečeras od 21:30 do 22 BBC World News emituje polusatni intervju s Đokovićem.\nNovak Djokovic: The Amol Rajan Interview\nToday 20:30 [UK time] BBC ONE\nIn an interview with Amol Rajan, Novak Djokovic opens up about his controversial decision to not have the Covid-19 vaccine and what effect that might have on his career.\nEdward Louis Severson III 6,355\nJebiga, svodi se na to da treba postovati Novakovo pravo da bude glup ko kurac.\nOvo je po meni prvi dobar PR potez Novakov (obzirom na situaciju) bas me interesuje da li je to ideja nekog novog PRa ili je uvek isti uobicajeno los PR najzad imao dobru ideju\nPrsao lik jebiga. Kao da slusam flat earthera iz Pecenjevaca.\nAli opet gde god da se pojavi, to jest gde mu dozvole, puna podrska.\nBice da je on prso 😄\nMa navijao sam za njega i navijacu za njega, ali to je samo sport. Mimo toga, ako ikad pozeli da bude broj 1 u bilo cemu drugom, moju podrsku (da ne kazem glas) imati nece.\nMislim, kontam da se on sad ziv izede zbog ovoga sto sam napisao, ali barem mi je savest cista.\nPostovati principijelnost kao osobinu van konteksta je malo bezveze. I za Hitlera mozemo reci da je bio principijelan.\nMeni jedna stvar samo ne ide u glavu, na stranu sve cime je bio okruzen i da li to utice na ovu odluku ili ne, kako vrhunski sportista, a on svakako nije ni prvi ni poslednji, niti nesto poseban s ovim u vezi, uspe da sebi uvrti u glavu da je postigao uspehe zbog nekih amajlija, boga, rituala, "zivotne filozofije", a ne zato sto trenira kao konj skoro svaki dan 25+ godina, sto ce reci bar 3/4 dosadasnjeg zivota.\nKako uspe da "principe" i "filozofiju" stavi ispred plodova krvavog rada i sportskih ciljeva.\nJer ako samo razmislite, potpuno je nelogicno. Jer ako takvo razmisljanje primenimo na sam pocetak, on nikad ne bi mogao ni da ispuni te ciljeve na prvom mestu, jer bez ovog uslova nema uspeha, ma koliko da si talentovan, sto smo takodje videli nebrojeno puta u mnogim sportovima.\nTi sad poredis Novaka sa Hitlerom?\nNa ovom forumu se moderatorima stvarno sve dopusta\ntotalno sam uporedio Novaka sa Hitlerom.\noko Ibada 994\nnajteze je fedu i nadalu sad\noni se misle "od kakve budale cemo mi na kraju imati manje gs-ova"\nMakar više nema nedoumica i da se opet preračunava kad bi koju dozu trebalo da primi da bi igrao ne nekom turniru. Doduše sad je već i onaj fazon "da sva ova muka i deportacija ne bude za džabe".\nAli kako moze dokaz da nije protiv vakcine da bude to sto je kao mali primio vakcinu\nPa to znaci da su njegovi roditelji bili za vakcinu i odveli decu na vakcinisanje, sigurno on nije kao dete imao neko pravo glasa...\nJedini dokaz da nije antivakser je da je izjavio da su njegova deca vakcinisana, a to nisam procitala, ne znam da li je to izjavio.\nJa sam negde pročitala da jeste vakcinisao decu, ali ne kao njegovu izjavu nego nekoga ko je kao upućen; naravno svako može da napiše da je upućen, to ne znači ništa.\nBilo je nekad 45, bilo im dugačko pa su skratili, tako da uzalud čekaš\nUpravo. Ako je princip glup u startu, ne mogu baš da se divim doslednosti u istrajavanju na gluposti, više bih poštovala da se uvidi i prizna sopstvena greška, a pre svega da se to prizna sebi samom, za to je potrebna poprilična hrabrost.\nŠto se ostalog tiče, ne mislim da on odbacuje ulogu svog rada i truda, nego prosto uzima zadnjih 10 godina kao dokaz šta je postigao promenom načina života i primenom tih novih "principa". Problem je što on vidi da to kod njega funkcioniše, ali nekritički prihvata ceo paket koji mu se servira umesto praktične strane: i ono za šta ima dokaze, kao izbacivanje glutena, i sve ono ostalo za šta nema ali hoće da bude "open-minded" (zašto prihvatanje nauke NIKAD nije open-minded?)\nNe znam mogu li da ga krivim što nema kritički aparat i obrazovanje da razdvoji žito od kukolja, ali svakako mogu da ga krivim što je dovoljno glup i bandoglav da mu to ugrozi sam cilj zbog koga je sve te promene u naćinu života i napravio.\nNajlakše bi bilo svima nama da je prosto rekao, OK, dosta mi je ovog preganjanja pa idem u penziju kad mi ne date da igram pod svojim uslovima. Ovako mrcvarenje od turnira do turnira i u koju će državu moći da uđe a u koju neće, Rafi je predao trku praktično, jedino sreća što je bar sa prvim mestom završio priču. A neću se sigurno više od njega potresti ako se svojevoljno odrekne GOAT trke, jer da bi bio konkurentan za slemove mora nešto igrati i između njih. Ako je toliko strašno primiti vakcinu gledaj Rafu kako diže trofeje, šta da ti radim.\nTo sto treniras kao konj ceo zivot uopste ne znaci da ces biti najbolji, to vidimo u svlm sportovima.\nAko nemas taj mindset dzaba sve.\nOvaj put se taj mindset” svi da mi pusite” okrenuo protiv njega i pravi mu direktnu stetu.\nHitlerova principijelnost je pravila zlo svima a Novakova samo njemu, tako da je to drugi kontekst skroz.\n45 minutes ago, oko Ibada said:\nTri minuta sam buljila u ovo dok nisam dešifrovala šta znači\nDobro, barem ce u medjusobnim susretima biti definitivno bolji od Rafe.\nZnaci otisao je kod onih na ciji clanak su se pozivali Australijanci kao dokaz da je Novak anti vakser i zbog toga ga deportovali.\nOstaje jos da da intervju za L'equipe\nSto se mene tice sve ovo je Ok sto je uradio i rekao.\nDraze mi je ovako nego da je nabavio lazni green pass kao sto su uradili mnogi.\nMislim da vise niko nema pravo da kaze da je lazirao pozitivan test da bi isao u Australiju jer da jeste lazirao bi sad i green pass.\nMoze li se posle ovoga reci da je covek opsednut rekordima ili su to oni koji bi dali stopalo, koleno ili kuk za jos jednu GS titulu?\nNeko veruje da se do balansa stize postavljanjem flacica pod odredjenim uglom i izvlacenjem gaća iz d..ta nakon svakog poena i nece da se odrekne ni jedne radnje ni po koju cenu ma koliko bile odvratne i glupe. Neko drugi je do balansa stigao menjajuci nacin ishrane, grleci drvece, sedeci go u zaledjenom potoku, provlaceci se kroz piramide i nece sad jednom besmislenom vakcinom da ga pokvari. Ja samo mogu da kazem da cenim i postujem njegovu odluku.\nko je nabavio lazni green pass?\n19 minutes ago, Clash said:\nNaravno da nije garant nicega, ali ove vradzbine i "filozofija" su mu doneli nesto samo u njegovoj glavi, sve je umislio. A cak i da je stvarno, opet, ne moze da salje pozitivne vibracije i dobija meceve a da ne trenira kao konj i postuje i koristi konvencionalna sredstva koja vode do cilja.\nSportista tog profila bi trebalo da bude svestan tih stvari.\nma jel se vi zahebavate ili stvarno mislite da je ovo "dobar pr potez" ????\n(pisanje uz vetar ne bi moglo da se nazove pr/om)\n16 minutes ago, gggggggg said:\nU Madjarskoj je pokrenuta istraga za neke tenisere, samo sto je to je jako tesko dokazati.\nA i u Italiji se pise o tome


Novaković Transport za siguran prevoz.\nSa preko 7 godina iskustva u transportu, izlazimo na tržište sa novim brendom i uvećanim brojem vozila. Slobodni smo da kažemo, da smo i više nego sposobni i opremljeni da bezbedno izvršimo prevoz Vaše robe na destinaciju koju prethodno dogovorimo i u terminu koji prethodno dogovorimo.\nImamo tim dobro obučenih prevoznika sa diplomama profesionalnih vozača i višegodišnjim iskustvom u transportu, sposobnih da ispoštuju sve propise i procedure prevoza da bi Vaša roba bila na dogovorenom mestu u dogovoreno vreme. Posedujemo vozila novije generacije i svu opremu za obezbeđivanje Vaše robe da bi Vam bezbedno bila isporučena.\nJoš jedna od mnogih mogućnosti koju nudimo je i uključivanje više vozila u transport. Bez obzira o kojoj se vrsti robe radi, mi mozemo izvršiti transport sa jednim ili sa vise vozila, kombijem, kamionom, vise kamiona i kombija ili cak i šleperom kao i hladnjačom.\nNudimo najbolje usluge, najbrže isporuke i po veoma povoljnim cenama.\nKontaktirajte nas, za sva Vaša pitanja i potrebe prevoza Vam stojimo na raspolaganju.\n"POZOVITE, I KREĆEMO KA VAMA."


Snaga bilja: Začini kao lijek | Vidiportal - Regionalni info portal!\nHome Lifestyle Snaga bilja: Začini kao lijek\nSnaga bilja: Začini kao lijek\nPostoji više od 100 začina koji se redovno koriste u kulinarstvu širom svijeta, ali ove bi svakako trebalo da uvrstite u svoju redovnu ishranu!\nCimet je posebno odličan za ljude koji imaju visok šećer u krvi. On daje slatki ukus hrani bez dodavanja šećera, a studije pokazuju da može sniziti nivo šećera u krvi kod osoba sa dijabetesom tipa 2. Cimet takođe blagotvorno djeluje na srce, smanjuje holesterol u krvi i trigliceride.\nKurkuma je najpoznatija po upotrebi u indijskim jelima od karija i postala je trendi superhrana zbog svoje sposobnosti da smanjuje upalne procese. Jedna od komponenti kurkume je supstanca koja se zove kurkumin. Istraživanja pokazuju da može da smanji upalu u mozgu, a koja je povezana sa Alchajmerom i depresijom. Zbog svojih protivupalnih svojstava, kurkumin je takođe efikasan u smanjenju bola i oticanja kod osoba sa artritisom. Jedna studija je otkrila da je kombinacija kurkumina i lijeka za hemioterapiju efikasnija u smanjivanju tumora otpornih na lijekove nego upotreba same hemioterapije.\nIstraživanje je otkrilo da je đumbir efikasan u smirivanju mučnine povezane s trudnoćom i smanjuje uznemirenost stomaka nakon operacija. Neke studije su takođe otkrile da đumbir ublažava simptome vezane za “bolest kretanja” ili ih u potpunosti sprečava. Može čak pomoći kod mučnine i povraćanja izazvanih hemioterapijom, ako se uzima zajedno sa lijekovima protiv mučnine.\n4. Bijeli luk jača zdravlje srca\nO blagotvornom uticaju bijelog luka na zdravlje dosta se zna, ali manje je poznato da konzumiranje ove začinske povrćke može da zaštititi vaše srce od promjena koje dovode do teških kardiovaskularnih bolesti. Istraživanja su otkrila vezu između redovnog unosa belog luka sa održavanjem elastičnosti krvnih sudova, posebno kod žena. Pored toga, studije sugerišu da konzumiranje bijelog luka može da smanji holesterol i trigliceride.\nKapsaicin, koji se nalazi u veoma ljutoj kajenskoj papričici, smanjuje broj signala boli koje naš mozak dobija. Rezultat je da u daleko manjoj meri osjećamo ovu vrstu neprijatnosti. Djeluje na bol uzrokovanu artritisom i oštećenjem nerava povezanih sa dijabetesom. Laboratorijska istraživanja i studije na životinjama ukazuju da konzumiranje kajenske papričice pomaže kod bolova izazvanih unutrašnjim čirom. Iako ljudi često povezuju začinjenu hranu sa želudačnim tegobama, kapsaicin pomaže u smanjenju čira ograničavajući rast bakterija koje ga uzrokuju čir, smanjujući višak želudačne kiseline i povećavajući protok krvi.\nPrevious articleEvo našeg Tegeltije, ko to laže da on pije? (VIDEO)\nNext articleZabrinjavajuće zagađenje zraka u Tuzli\nBanana i med rješavaju tri tegobe


Vanredno stanje u Kaliforniji, u požaru uništeno više od 400 kuća - 14.09.2015, Sputnik Srbija\nVanredno stanje u Kaliforniji, u požaru uništeno više od 400 kuća\nVlasti Kalifornije proglasile su vanredno stanje u toj državi na zapadnoj obali SAD pošto je požar odneo najmanje jedan ljudski život i uništio više od 400 domova... 14.09.2015, Sputnik Srbija\n10:09 14.09.2015 (Osveženo: 13:21 21.09.2021)\n© AP Photo / Elaine ThompsonPožar u Kaliforniji\nVlasti Kalifornije proglasile su vanredno stanje u toj državi na zapadnoj obali SAD pošto je požar odneo najmanje jedan ljudski život i uništio više od 400 domova i poslovnih zgrada, a izgorelo je još oko hiljadu pomoćnih objekata.\nPortparol kalifornijskog Ministarstva za šumarstvo i zaštitu od požara Danijel Berlanr rekao je da izgorelo oko hiljadu pomoćnih objekata, uključujući ambare, štale i druge pomoćne zgrade, prenose mediji.\n11 Mart 2015, 15:02\nPrema sinoćnjem izveštaju vatrogasci se i dalje bore sa požarom severno od San Franciska u Lejk Kauntiju, pošto je vatra uništila 400 kuća, 2 apartmanska kompleksa i 10 preduzeća, a veća razaranja su zabeležena u okruzima Midltaun i Hajden Veli Lejk, kao i duž auto–puta.\nPožar je izbio u subotu popodne po lokalnom vremenu i proširio se u roku od nekoliko sati, a čemu pogoduju veoma visoke temperature koje su ovih dana zabeležene u Kaliforniji.\nŠumski požar, nazvan „Vatrena dolina“, koji je pre dva dana izbio u oblasti Lejk Kauntija, severno od San Franciska, brzo se širi na oko 10.117 hektara, objavilo je kalifornijsko Ministarstvo za šumarstvo i zaštitu od požara.\nLokalni mediji su pokazali snimke više objekata zahvaćenih plamenom u Midltonu, varošici od oko 1.500 stanovnika, jednoj od nekoliko gde je naređena evakuacija.\nČetiri vatrogasca, koji su prevezeni helikopterom u medicinski centar u Sakramentu, pretrpeli su opekotine drugog stepena, dok su bili na liniji zadržavanja vatre, ali su u stabilnom stanju, rekao je Berlant.\nNa hiljade stanovnika na tom području moralo je da bude evakuisano u petak, a požar predstavlja pretnju za više od 6.000 objekta.\nPlameni jezici, nastali iz većeg požara, nazvanog „Čupava vatra“, koji gori u Nacionalnom parku Kraljavski kanjon u centralnoj Kaliforniji, prisilili su 3.500 ljudi da se evakuišu do petka, rekao je portparol Vatrogasne službe Džim Švarber.\nVatrogasci su u subotu namerno ostavili male požare u čuvenom području džinovskih sekvoja u Kraljevskom kanjonu, kako bi se uklanjanjem vegetacije, one zaštitile od vatre, kazao je on, dodajući da su džinovske sekvoje i same prirodno otporne na plamen.\nPrema rangu, „Čupava vatra“ je najveći aktivni požar u Kaliforniji, koji je spalio površinu od 52 hektara.


Kriza udvostručila cenu zaduživanja Srbije - Glas Zaječara\nNičić: Prestanak pandemije još nije proglašen samo su mere ublažene\nJKP „Higijena“: Sporazum o reprogramu duga na više rata za dugovanja…\nU Srbiji od korona virusa preminule još dve osobe, novozaraženih 52\nGeorgiev: Vučić zna da je izveštaj Fridom hausa – tačan\nKriza udvostručila cenu zaduživanja Srbije\nZa sto evra već milion prijavljenih\nPola miliona građana se prijavilo za pomoć od 100 evra u…\nMali: Od danas prijava za državnu pomoć od 100 evra\nPrijave za vaučere za odmor u Srbiji od danas u poštama\nBor: Uhapšen osumnjičeni za razbojništvo\nBor: Osumnjičen za držanje gasnog pištolјa\nRasvetljeno teško ubistvo žene iz okoline Sokobanje\nBor: Uhapšen osumnjičeni za napad na službeno lice u vršenju službene…\nBIA uhapsila Beograđanina zbog pretnji smrću predsedniku Srbije\nDJB: Počinje sakupljanje potpisa za listu DJB, kao i za osnivanje…\nJovanović: Ne mogu me diskreditovati ni sa milion naslovnih strana\nBIRN: Funkcioner Ministarstva pravde putovao na poziv firme ministarkinog muža\nObradović: Nisam prekidao štrajk glađu, očekujem da SZS bude u aktivnom…\nDJB počinje skupljanje potpisa, odluka o izborima naknadno\nMeđunarodni fudbalski turnir krajem juna na gradskom stadionu\nAS „Timok“ otvara konkurs za upis dece i starijih početnika u…\nZaječarski „Kablovi“ novi srpskoligaši, Timok ostaje u Zoni „Istok“\nDnevni horoskop za sredu 13. maj\nDnevni horoskop za ponedeljak 11. maj\nDnevni horoskop za nedelju 10. maj\nHome Ekonomija Kriza udvostručila cenu zaduživanja Srbije\nOno na šta su stručnjaci upozoravali, a i što se moglo očekivati usred globalne krize, da će zaduživanje na međunarodnom tržištu poskupeti se i obistinilo.\nJuče je Republika Srbija u Londonu emitovala sedmogodišnje evroobveznice u vrednosti dve milijarde evra sa godišnjom kamatnom stopom (kuponom) od 3,125 odsto i stopom prinosa od 3,375 odsto.\nPre nešto više od šest meseci, 5. novembra 2019. godine, država je reotvorila emisiju desetogodišnjih evroobveznica u vrednosti od 550 miliona evra i dobila je kamatnu stopu od samo 1,5 odsto i prinos od samo 1,25 odsto. Tokom marta i aprila prinos na ove obveznice na sekundarnom tržištu je porastao na 2,7 odsto.\nPrethodne sedmogodišnje evroobveznice emitovane sredinom 2018. godine otišle su po kamatnoj stopi od 2,5 odsto. Na ovom primeru se može videti koliko košta kriza.\nNovac na međunarodnom tržištu, iako i američki FED i Evropska centralna banka nemilosrdno upumpavaju novac je za zemlje kao što je Srbija dvostruko skuplji nego pre izbijanja pandemije.\nKako je navedeno u saopštenju Narodne banke Srbije na početku aukcije investitori su tražili pola procenta više, ali tražnja koja je dostigla čak sedam milijardi evra oborila prinos na postignutih 3,375 odsto.\n„Srbija je i jedina zemlja u Evropi koja je za vreme pandemije virusa Kovid-19 izašla na međunarodno tržište kapitala, a da pritom nema pomoć Evropske centralne banke u plasiranju hartija od vrednosti“, navode u NBS.\nNikola Altiparmakov, član Fiskalnog saveta, ističe da se načelno ovo može nazvati dobrim rezultatom u kontekstu krize i činjenice da će sve zemlje, a posebno one van EU, zaduživati skuplje nego ranije.\n„Kamatna stopa je viša nego prilikom prošlogodišnje emisije evroobveznica, ali to je bilo neizbežno i za Srbiju i za ostale zemlje“, napominje Altiparmakov.\nU prvobitnom budžetu za 2020. godinu planirano je zaduživanje za oko pet milijardi evra računajući finansiranje deficita i refinansiranje zajmova koji dospevaju ove godine. U nedavno usvojenom rebalansu budžeta država je pomerila limit za zaduživanje na 7,5 milijardi evra za ovu godinu.\nPlan Ministarstva finansija je da se više od polovine pribavi zaduživanjem na domaćem tržištu – 3,8 milijardi evra, na međunarodnom tržištu emisijom evroobveznica do tri milijarde evra, dok se oko 650 miliona evra, bar prema budžetu, namerava namaći zajmovima kod institucionalnih kreditora, Svetske banke, Razvojne banke Saveta Evrope, Azijske infrastrukturne banke…\nAltiparmakov ističe da će najveći deo nedostajućeg novca država morati da pribavi na tržištu.\n„Usled nedovoljnih informacija u široj javnosti došlo je do spekulacija u vezi eventualnog zajma MMF-a i sredstava Evropske unije koja je izdvojila oko tri milijarde evra za Zapadni Balkan. Standardni krediti MMF-a se odnose na zajmove rezervama centralne banke i nisu uporedivi sa finansiranjem koje ide u budžet. Sredstva EU su namenjena budžetu, ali se u odluci Evopske komisije eksplicitno navodi da su namenjena zemljama sa platnobilansnim problemima, a Srbija to nije. Osim toga, tih 700 miliona evra je tek 10 odsto nedostajućih sredstava za koje Srbija mora da se zaduži ove godine“, napominje Altiparmakov.\nOd početka marta do sada država je već emitovala obveznice za više od tri milijarde evra. Na domaćem tržištu je prodato 207,4 milijardi dinara (oko 1,2 milijarde evra) vrednih obveznica dospeća od jedne do 12 godina. Uz to je emitovano u tri aukcije i 90 miliona evra dospeća od dve, pet i 12 godina.\nMilojko Arsić upozorava da bi preveliko zaduživanje na domaćem tržištu moglo da dovede do tzv. efekta istiskivanja u kome se banke okreću finansiranju države na uštrb kreditiranja privrede.\nOn takođe smatra da bi možda bilo bolje da je država prvo potražila jeftinija sredstva međunarodnih finansijskih institucija, a onda kasnije na tržištu se zadužila za ostatak.\n„Možda je plan da prvo probaju na tržištu, a zatim da uzmu novac od MMF-a ili EU posle izbora pošto bi uz njihove zajmove išlo i uslovljavanje u pogledu politika. MMF u principu daje zajmove za devizne rezerve, ali u vanrednim situacijama i za budžet, kao što je to bilo 2009. godine. U svakom slučaju evroobveznice su bolje nego da se sve nabavilo na domaćem tržištu zbog mogućeg istiskivanja privatnog sektora“, napominje Arsić dodajući da je u svakom slučaju neophodno zaduživanje na tržištu zbog velikog deficita ove godine i dospeća ranijih kredita i da je novac državi potreban odmah do jula budući da će najveće izdatke imati u naredna tri meseca kada će i prihodi biti najmanji.\nZaista na globalnom međunarodnom tržištu je poslednjih mesec dana veoma malo zemalja koje su se odlučile za emisiju obveznica i iz njihovih uslova zaduživanja se vidi koliko je važno biti član EU, a još važnije član evrozone.\nRecimo članica EU Mađarska se 25. aprila zadužila za dve milijarde evra, isto kao Srbija. Šestogodišnje evroobveznice će ih koštati 1,125 odsto godišnje, a dvanaestogodišnje 1,625 odsto, dvostruko jeftinije nego nas. Litvanija se takođe zadužila ovih dana i to takođe za dve milijarde evra.\nDesetogodišnje obveznice će je koštati 0,75 odsto, a petogodišnje 0,25 odsto godišnje. Litvanija je članica evrozone i može računati na otkup obveznica od strane Evropske centralne banke.\nOsim toga Mađarska ima investicioni rejting BBB, a Litvanija još bolji A+. Krajem aprila se zadužio i Izrael i za celih pet milijardi dolara na neverovatnih 40 godina.\nGodišnja kamatna stopa je 3,8 odsto. S druge strane, kada se loša ekonomija zadužuje to izgleda kao u slučaju Ukrajine. Oni su emitovali tromesečne obveznice na domaćem tržištu u grivnama. Za kratkoročni dug od oko 344 miliona evra Ukrajinci će platiti kamatnu stopu od 11,26 odsto na godišnjem nivou.\nArsić ističe da su ove kamatne stope postignute na tržištu posledica rasta rizika zbog krize s jedne strane i monetarne ekspanzije američkog FED-a i ECB, s druge strane.\n„Kamatna stopa koju smo mi dobili nije iznenađenje za zemlju kao što je naša. A koliko znači članstvo u EU pokazuje Mađarska koja ima veći javni dug, veći fiskalni deficit, nije baš ni omiljena u Uniji, ali se zadužuje jeftinije“, napominje Arsić.\nČist račun i jasna razlika\nGuvernerka NBS Jorgovanka Tabaković juče je izjavila da su „navodi da se Srbija zadužila po višoj ceni nego što bi to bio slučaj kod međunarodnih finansijskih institucija netačni i zasnovani na nepotpunim i nestručno protumačenim podacima“.\n„Sredstva Međunarodnog monetarnog fonda ponuđena kroz RFI (Rapid Financing Instrument) podrazumevaju da država koja ih koristi ima problema u finansiranju platnog bilansa. Srbija ne spada među takve države. Takođe, povlačenje ovih sredstava nije tako povoljno, osim za relativno manje iznose i u kraćem roku nego što je Srbija uspela da pribavi emisijom evroobveznica. Takođe, uzimanje ovih sredstava podrazumevalo bi za Srbiju de facto ulazak u novi trogodišnji stend-baj aranžman sa ovom finansijskom institucijom, odnosno bilo bi jednako tom aranžmanu, iako Srbija nema potrebe za tom vrstom aranžmana“, rekla je Tabaković.\nKako je dodala, kad bi se poredili uslovi za dobijanje dve milijarde evra, stope u RFI aranžmanu MMF-a bi iznosile između 3 i 4 odsto uz sve druge dodatne zahteve i ograničenja koje bi aranžman sa MMF-om podrazumevao, i to na kraći rok do pet godina.\nPrethodni tekstBor: Uhapšen osumnjičeni za razbojništvo\nPola miliona građana se prijavilo za pomoć od 100 evra u toku prva tri sata\nKriza udvostručila cenu zaduživanja Srbije 13/05/2020\nBor: Uhapšen osumnjičeni za razbojništvo 13/05/2020\nNičić: Prestanak pandemije još nije proglašen samo su mere ublažene 13/05/2020\nJKP „Higijena“: Sporazum o reprogramu duga na više rata za dugovanja po osnovu zakupa i održavanja grobnih mesta 13/05/2020\nU Srbiji od korona virusa preminule još dve osobe, novozaraženih 52 13/05/2020


Uplaćen novac za Bogorodicu Ljevišku – RASEJANJE.info\n30.07.2020 31.07.2020 Katarina\tCrkva Bogorodica Ljeviška, humanitarna organizacija, Prizren, Svi za Kosmet, uplaćen novac\nPotrvda o uplati\nPredstavnici humanitarne organizacije Svi za Kosmet obaveštavaju sve svoje donatore da je novac za obnovu Bogorodice Ljeviške u Prizrenu, koji je prikupljen u okviru Vidovdanske akcije, prebačen je na račun prizrenske crkvene opštine.\n„U pitanju je iznos od 2.600.000,00 dinara (22.000 evra), dok je ostatak novca utrošen na već najavljeno pomaganje narodnih kuhinja i porodice Mitrović iz sela Grace. Želimo da sa vama podelimo neizmernu sreću i blagoslov što smo svi zajedničkim snagama ugradili deo sebe u ovu čuvenu i veliku svetinju Bogorodicu Ljevišku. Slava Bogu i hvala svima vama koji ste na bilo koji način učestvovali u ovoj akciji i ukazali nam poverenje i čast da se sa vama okupimo oko ove lepe ideje“, istakli su članovi humanitarne organizacije Svi za Kosmet.\nOni ističu da će javnost biti obaveštena na šta su konkretno utrošena novčana sredstva, „čim se realizuju ideje i planovi koje imamo sa starešinom crkve ocem Đorđem Stefanovićem, kojem se ovom prilikom zahvaljujemo na blagoslovu i lepoj saradnji. Nema predaje, sa reči na dela, Svi za Kosmet!“, naglasili su predstavnici organizacije Svi za Kosmet.\nObnavlja se crkva Bogorodice Ljeviške u Prizrenu\nU međuvremenu je pokrenuta nova akcija skupljanja prikupljana školskog pribora za srpsku decu na Kosovu i Metohiji.\n← Ikona Svetog Nektarija Eginskog u hramu Vaskrsenja Hristova u Berlinu\nŠtajerska zajednica Srba uputila pismo u kome ističe da Maribor ima Beogradsku ulicu →\n30.06.2020 30.06.2020 Katarina\nPotrebne donacije za štampanje kataloga Nikola Tesla – Čovek budućnosti


Putin u službenom posjetu Turskoj\nRuski predsjednik Vladimir Putin u utorak je stigao u Tursku u dvodnevni službeni posjet, prvi nekoj zemlji nakon ponovnog izbora na položaj šefa države 18. ožujka. Njegov domačin je turski predsjednik Recep Tayyip Erdogan a u Turskoj će se sastati i s iranskim predsjednikom Hasanom Rohanijem u sklopu trojnog samita tih zemalja o Siriji.\nPosljednji put trojica državnika glede rješenja sirijskog sukoba sastala su se 22. studenog u ruskom Sočiju.\nPutin će u Turskoj razgovarati s Rouhanijem\nRuski predsjednik će danas obaviti razgovore s iranskim vođom Rouhanijem, a potom će se sva tri predsjednika naći na sastanku na kojem će se raspravljati o sirijskoj problematici. Glavni razgovor Putina i Rouhanija bit će vezan uz rusku potporu međunarodnom Sporazumu o iranskom nuklearnom programu, čiju promjenu zahtjevaju Sjedinjene Države. To je poglavito bitno, navodi Ushakov, „budući da Iran strogo ispunjava svoje obveze, a što, ne manje važno, potvrđuje i Međunarodna agencija za atomsku energiju“. Također je dodao kako ruski i kineski stav po tom pitanju imaju i europski partneri iz tzv. „šestorice“ (šest država potpisnica Sporazuma).\nPočetak izgradnje prve nuklearke u Turskoj\nTurski predsjednik Recep Tayyip Erdogan i ruski Vladimir Putin dali su Rosatomu znak za početak izgradnje prve nuklearne centrale u Turskoj, simbola procvata odnosa između Ankare i Moskve.


Predsednik Vučić obišao radove na kompresorskoj stanici Balkanski tok: Gasovod je žila kucavica za privredu i više investitora - Radio televizija Pančevo\n31. jula 2021. 1. avgusta 2021. 0206


Izetbegović: Nećemo ćutati na neistine koje je iznio Radončić\n"Nije fer i nije ljudski praviti `intervjue` sa mrtvim Ramizom Delalićem i na bazi takvog `intervjua` optuživati mrtvog Aliju Izetbegovića", ocijenio je Bakir Izetbegović.\nLider Stranke demokratske akcije (SDA) Bakir Izetbegović poručio je da će ova stranka nastojati da očuva koaliciju sa Savezom za bolju budućnost (SBB), ali da neće ostati nijema, niti dužna kada se izreknu neistine o SDA, a naročito o Aliji Izetbegoviću.\nPovodom tvrdnji koje je lider SBB-a Fahrudin Radončić iznio na svjedočenju u procesu koji se na sudu u Prištini vodi protiv Nasera Keljmendija, Izetbegović je rekao da Sud vjeruje samo činjenicama koje je van razumne sumnje utvrdio na profesionalan način.\n"Kada je u pitanju tvrdnja da iza ubistva Ramiza Delalića stoji bošnjačka mafija, u takvu tvrdnju može povjerovati samo dio neupućenih građana, a sud sigurno ne", rekao je Izetbegović za portal "Kliks" nakon što je Radončić na suđenju ponovo aktuelizovao pitanje postojanja bošnjačke mafije koja je odgovorna za više političkih ubistava, pljačku i kriminal.\nOn smatra da je "neka mafija" sigurno imala razlog da ukloni Ramiza Delalića, a koja je to učinila i iz kojih razloga znaće se za nekoliko mjeseci kada sud u Prištini izrekne presudu.\n"U svakom slučaju, nije fer i nije ljudski praviti `intervjue` sa mrtvim Ramizom Delalićem i na bazi takvog `intervjua` optuživati mrtvog Aliju Izetbegovića", ocijenio je Izetbegović.\nIzetbegović očekuje da će bošnjačka koalicija SDA i SBB opstati, bez obzira na njegove odnose sa Radončićem, ako obojica uspiju interese BiH i Bošnjaka staviti iznad vlastitih frustracija.


Slovenija - izbori: Čekaju se glasovi iz inostranstva, na sudu i prva tužba | Politika | DW | 23.10.2007\nSlovenija - izbori: Čekaju se glasovi iz inostranstva, na sudu i prva tužba\nZvanični rezultati prvog kruga predsedničkih izbora u Sloveniji biće objavljeni 30.10. pošto budu prebrojani i glasovi iz inostranstva, a Ustavnom sudu je već podneta i tužba zbog nepravilnosti oko glasačkih listića.\nZvanični rezultati prvog kruga predsedničkih izbora u Sloveniji biće objavljeni 30. oktobra, pošto budu prebrojani i glasovi iz inostranstva, a Ustavnom sudu je već podneta i tužba zbog nepravilnosti oko glasačkih listića.\nNakon što je državna izborna komisija prebrojala glasove pristigle poštom i iz domova za ostarele i zatvora, redosled kandidata za drugi izborni krug se nije promenio.\nPobednik prvog kruga je poslanik u Evropskom parlamentu i predsednik prve slovenačke vlade Lojze Peterle, a na drugom mestu je profesor Pravnog fakulteta i bivši pomoćnik generalnog sekretara Ujedinjenih nacija Danilo Turk.\nKandidat na listi sa neznatnim procentom osvojenih glasova Elena Pečarič, podnela je tužbu upravnom i ustavnom sudu zbog toga što je državna izborna komisija poslala u inostranstvo prazne glasačke listiće i onima koji se nisu prethodno prijavili da žele glasati.\nU inostranstvo je tako otišlo oko 50 hiljada glasačkih listića, medju njima odredjeni broj i na adrese umrlih lica.\nPečaričeva je predložila sudu da u slučaju slanja glasačkih listića u inostranstvo konstatuje pravnu prazninu i listiće proglasi nevažećim, a time i ukupno glasanje iz inostranstva i poštom.\nOna je uverena da su prazni listići doprineli diskriminaciji manje poznatih kandidata, jer se kod praznog listića glasač odlučuje po sećanju.\nDržavna izborna komisija je objasnila da je u inostranstvo poslala 4.962 prazna glasačka listića onim osobama, koja su se prijavile za učešće na izborima i 39.903 glasackih listića sa imenima kandidata, osobama koje to nisu tražile, a na osnovu kasnije odluke izborne komisije.\nDrugi izborni krug će biti održan 11. novembra.\nTrajni link https://p.dw.com/p/Btrj


Težak put domaćih preduzeća do bankarskih kredita - Biznis.rs\nŠta moraju da obezbede privredna društva da bi dobila pozajmicu?\n13.10.2021 10:36 Autor: Ljiljana Begović 0\nSektor malih i srednjih preduzeća (MSP), veoma značajan za privredni razvoj Srbije, ima izražene potrebe za dodatnim finansijskim sredstvima budući da se ove firme...\nSektor malih i srednjih preduzeća (MSP), veoma značajan za privredni razvoj Srbije, ima izražene potrebe za dodatnim finansijskim sredstvima budući da se ove firme suočavaju sa stalnim izazovima u pogledu likvidnosti.\nKreditna sposobnost MSP često nije zadovoljavajuća, tako da veoma teško dolaze do finansijskih sredstava za finansiranje sopstvenog razvoja. Budući da im je bonitet uvek na granici prihvatljivosti, kreditori često izbegavaju odobravanje kredita ovom sektoru, čak i uz visoke kamatne stope, jer je izražen kreditni rizik.\nPoslovni konsultant iz agencije TYB Consulting, Milica Trifunović objašnjava da je procedura odobravanja kredita pravnim licima mnogo zahtevnija u odnosu na odobravanje pozajmice fizičkim licima.\n“Kada su u pitanju fizička lica, ono što znamo jeste da se proverava kreditni biro, prosečna zarada u poslednjih tri ili šest meseci i banke zahtevaju da fizičko lice prima redovno zaradu i da ima otvoren tekući račun u toj banci minimum tri meseca, a kod nekih banaka i do šest meseci. S druge strane, uslovi su za privredna društva: redovno izmirivanje kreditnih obaveza, redovno izmirenje poreskih obaveza, održivost biznisa, stabilno i pozitivno poslovanje duže od dve godine”, objašnjava Trifunović.\nKada je reč o privrednim društvima, banke prvenstveno pri odobravanju kredita proveravaju status klijenta u kreditnom birou. Proverava se da li je klijent već opterećen kreditima, jemstvima, da li je redovan u izmirivanju obaveza, praksa je da se dostavi i uverenje o izmirenim poreskim obavezama.\nTakođe, banka proverava da li je klijent bio u blokadi u prethodnom periodu.\n“Nakon prvih provera, banke analiziraju bilanse klijenata, najčešće za prethodne dve godine i bruto bilans za tekuću godinu. Važno je da preduzeće posluje sa pozitivnim rezultatom, kao produkt zdravog biznisa. Struktura potraživanja od kupaca i struktura obaveza prema dobavljačima analizira se na osnovu dostavljenih analitičkih kartica”, ističe Trifunović.\nDa bi privrednom društvu bila odobrena bankarska pozajmica vrši se celokupna analiza bilansa iz čega se izvodi zaključak o likvidnosti, solventnosti, profitabilnosti i rentabilnosti klijenta.\nPosmatraju se dospela i nedospela potraživanja, kao i dospele i nedospele obaveze, zatim prosečan period naplate potraživanja i plaćanja obaveza, kao i to da li postoje sporna i otpisana potraživanja.\n“Ekonomska logika nalaže da je prosečan period naplate od kupaca kraći od prosečnog perioda plaćanja obaveza. U zavisnosti od visine traženog kredita banka posmatra i imovinu preduzeća koja bi mogla biti dodatno obezbeđenje za kredit. Ukoliko klijent ima povezana pravna lica, banka može analizirati i njihove bilanse i poslovanje, i eventualno ih prihvatiti kao jemca. Na zaključak utiče i vrsta delatnosti i priroda privredne grane u kojoj klijent posluje”, navodi za Biznis.rs poslovni konsultant Milica Trifunović.\nMnoga preduzeća i nakon detaljnih analiza budu odbijena za dobijanje kredita.\nNaša sagovornica kaže da je blokada poslovnih računa u dužem vremenskom periodu najčešće razlog odbijanja, kao i neredovnost u izmirivanju postojećih kreditnih obaveza, poslovanje u rizičnoj privrednoj grani, ali i nemogućnost adekvatnog obezbeđenja u vidu garancija, hipoteka i slično.\n“Kada su u pitanju mlada preduzeća, u najvećem broju slučajeva zahteva se poslovanje od minimum dve godine. Kada se analizom ustanovi da kreditna sposobnost kompanije nije adekvatna za servisiranje kreditnih obaveza, klijenti najčešće budu odbijeni.\nKada je reč visini kredita koji može biti odobren privrednom društvu ne postoje zakonska ograničenja, već je visina kredita predodređena analizom i projekcijom budućeg poslovanja klijenta, kao i garancijom koju može da obezbedi.\nKako su za naš portal ranije izjavili iz Udruženja banaka Srbije (UBS), priroda kreditne podrške malim i srednjim preduzećima veoma je specifična.\n“Naime, radi se o poslovnim sistemima koji imaju skromnu kapitalnu bazu, relativno kratku istoriju poslovanja, skromne godišnje iznose prihoda i profita, sekundarnu ulogu u pripadajućoj delatnosti. Osim toga, veoma često se susreću sa brojnim finansijskim teškoćama, naročito u početnim periodima poslovanja. Samim tim se veoma često pojavljuju kao tražioci odgovarajućeg iznosa sredstava“, kažu iz Udruženja banaka Srbije (UBS).\nPrema njihovim rečima, kada je reč o javnim programima podrške koji se oslanjaju na javne izvore finansiranja u Srbiji, najintenzivnija finansijska podrška se pruža putem Fonda za razvoj Republike Srbije i Nacionalne agencije za razvoj malih i srednjih preduzeća.\nSamo tri banke u Srbiji odobravaju pozajmice sa 10 odsto učešća\nKada je reč o vrstama obezbeđenja povrata kredita, modaliteti su različiti: bankarska garancija, menični aval, blanko menice, zaloga na pokretnoj stvari, hipoteka prvog reda na nepokretnosti. Amortizacioni plan otplate kredita iz sredstava Fonda zasniva se na tromesečnim anuitetima, pri čemu se primenjuje valutna klauzula.\nFOND ZA RAZVOJ KREDITI MALA I SREDNJA PREDUZEĆA PRIVREDNICI\nDODATNO ZADUŽIVANJE U EVROZONI Rast bankarskih kredita zabeležen i u avgustu\nPRIVREDNICI PODNELI ZAHTEVE ZA SKORO MILIJARDU EVRA KREDITA Najviše…


Lamborghini Gallardo LP-570-4 Super Trofeo 2013 | CARLANDER\nLamborghini Gallardo LP-570-4 Super Trofeo 2013\nLamborghini je predstavio novi model LP 570-4 Super Trofeo model 2013. Radi se o modelu koji je dio korisničkog trkaćeg programa. Ovaj automobil karakteriše novi zadnji difuzor, unaprijeđeni spojler i redizajnirani blatobrani.\nSpecifikacije ovog automobila trenutno nis dostupne, ali najvjerovatnije da će ovaj model koristiti isti 5.2-litreni V10 motor koji razvija 570 KS snage a koji se kosristi za pokretanje standardnog modela.\nBlancpain Super Trofeo je baziran na je na Lamborghini Gallardo LP570-4 Cup automobilu i dio je serije 2012 koja se sastoji od šest trkaćkih vikenada u kojima se 58 vozača takmiči na različitim stazama, uključujući i Nirburgring.\nTags:\t2013, automobili, gallardo, lamborghini, Lamborghini Gallardo LP-570-4 Super Trofeo, LP-570-4 Super Trofeo, novi model, novosti, supersportski automobili, Trkaći automobili, vijesti


Energetska kriza zahvatila svet\nLiban je ostao bez električne energije nakon što su dve najveće elektrane prestale sa radom.\n- Liban nema sistem centralne proizvodnje električne energije. Libanska elektrodistribuciona mreža je kompletno prestala da radi danas u podne, i malo je verovatno da će proraditi do sledećeg ponedeljka, ili u narednih nekoliko dana - rekao je vladin zvaničnik u subotu.\nDržavna elektrodistribuciona mreža je saopštila da je termoelektrana Zahrani obustavila rad, dok je elektrana Deir Amar prestala sa radom u petak.\nGašenje dve elektrane "direktno je uticalo na stabilnost električne mreže i dovelo je do potpunog nestanka struje, bez mogućnosti da se nastavi sa operacijama u međuvremenu", dodaje se u saopštenju.\nEdi Rama saopštio: Albanija u vanrednom stanju!\nProizvodnja je pala na manje od 200 megavata što je dovoljno za snabdevanje samo 5.000 domova.\nDržavna elektrodistribucija će pokušati da koristi vojne rezerve nafte kako bi privremeno osposobila elektrane, ali se to neće desiti uskoro, naglasio je neimenovani zvaničnik.\nMnogi Libanci se uglavnom oslanjaju na kućne generatore koji rade na dizel, ali u toj zemlji vlada nestašica ovog derivata.\nVeć neko vreme se Libanci muče sa restrikcijama, pa su tako struju dobijali svega dva sata dnevno.\nProšlog meseca je militantna grupa Hezbolah iz Irana dovezla gorivo kako bi se umanjile nestašice, a kritičari smatraju da na taj način samo žele da povećaju svoj uticaj.\nLiban se nije još oporavio od razarajuće eksplozije u Bejrutu prošle godine kada je stradalo 219 ljudi, a povređeno 7.000. Posle eksplozije, Vlada je dalaostavku, a ovog septembra Nadžib Mikati je postao novi premijer, nakon više od godinu dana političkih previranja.\nIndija je upozorila da su zalihe uglja na rekordno niskom nivou i da bi fabrike koje rade na ugalj mogle da prestanu sa radom za tri dana. Kriza je već nastupila u određenim severnim i istočnim državama gde je bilo restrikcija, a strahuje se da bi i Nju Delhi mogao ostajati u mraku tokom zime.\nKina se bori sa najvećom energetskom krizom u poslednjih 10 godina, preneo je Dejli mejl. Veliki broj gradova doživeo je restrikcije, a fabrike su bile primorane da se zatvore ili da rade samo nekoliko sati nedeljno.\nProblem je počeo kada su porasle cene uglja usled ponovnog otvaranja ekonomije (zbog pandemije).\nRestrikcije su prijavljene u južnoj provinciji Guangdong, ali je najteže bilo u Heilongđijangu, Đilinu i Liaoningu. U Unutrašnjoj Mongoliji, veoma važnom rudarskom delu Kine, 72 rudnika su dobila naredbu da rade sa većim kapacitetima.\nEvropu je, usled sve veće potražnje za električnom energijom, zadesila i nestašica goriva.\nPre pandemije kovida 19 svetske zalihe gasa bile su dovoljne, a cena niska. Međutim, kako se korona širila svetom, udarac su doživele svetske ekonomije, a proizvodnja derivata se smanjila. U međuvremenu, Evropu je zadesila i veoma hladna zima zbog čega su rezerve potrošene. Kina je bila prva koja je osetila posledice energetske krize, a njene restrikcije će dalje uticati na međunarodne lance snabdevanja.\nLiban Indija Kina struja Električna energija restrikcije energetska kriza


Moderan način mešanja i podudaranja pločica u kupatilu - Moj Enterijer – Kupatila, Nameštaj, Kuhinje, Garniture...\nUpotreba samo jedne vrste pločica u kupatilu deluje pomalo čudno, ako ne i nezamislivo.\nNajmanje dve vrste pločica je potrebno da bi se stvorio skladan i izražajan kupatilski prostor. Međutim i više je nego poželjno kombinovati više vrsta pločica, što kao rezultat može imati kreiranje stilskog prostora, ispunjenog svežinom. Kombinovanje pločica je naša današnja tema, a zahvaljujući dobrom izboru ono što vas u kupatilu očekuje je kohezivan izgled protkan elegancijom i prijatnošću.\nKada započinjete avanturu preuređenje kupatila, prvo od čega treba da pođete je jedna osnovna pločica, oko koje ćete graditi ostatak priče. Tri različite vrste pločica su sasvim dovoljne za kupatilo manjih i srednjih dimenzija, ako je vaš cilj naglašavanje stilskog izgleda. Imajte na umu da je sasvim lako otići u krajnost i stvoriti prešaren prostor, posvađanih delova koji ne pripadaju istoj priči, ako upotrebite više od toga, osim u slučaju kada težite ka izraženom eklektizmu.\nISTA BOJA – RAZLIČITE PLOČICE\nUkoliko želite da postignete bezvremenski dizajn u svom kupatilu, ovo je izbor koji treba da napravite. Potražite dakle različite pločice preko kojih se preliva ista boja. Podovi i zidovi mogu da budu obloženi pločicama iste boje, dok na zidu na primer možete da koristite različite oblike i veličine pločica kako biste izbegli jednoličan izgled. Na ovaj način unosite izvesno interesovanje u prostor, a budući da ovakav stil nikad ne izlazi iz mode, imaćete kupatilo koje uvek izgleda besprekorno.\nODVAŽNI PODOVI - NEUTRALNI ZIDOVI\nAko ste doneli odluku da koristite odvažne podne pločice, predlažemo vam da pločice na zidu budu u neutralnom koloru. Ovakav vid uređenja kupatila podariće datom prostoru moderan i svež izgled, a budući da većina prostora u savremenom domu ima naglašene zidove a ne podove, ovo ujedno predstavlja hrabru odluku koja će sigurno biti zapažena.\nplocice u kupatilu |\nvise vrsta plocica u kupatilu |\nmesanje plocica |\niste plocice razlicite boje\nSofisticirano uređenje ženskog kupatila\nSvaka moderna dama zna da je postojanje ženskog kupatila, čak i u vrlo maloj kvadraturi stana, neophodno. Baš ono, malo žensko kupatilo je ono što klasičan dom razdvaja od modernog...


Tajanstveni pečat mladog kralja Stefana Radoslava - Duke - Normalno - magazin posvećen društvu - News Magazine Normalno.RS\nNaslovna Istorija Tajanstveni pečat mladog kralja Stefana Radoslava - Duke\nTajanstveni pečat mladog kralja Stefana Radoslava - Duke\n“Ovaj Radoslav bio je kralj u otačastvu svome (srpskoj zemlji) šest godina, i tako predade duh svoj Gospodu, i telo njegovo bi položeno u domu Sv. Bogorodice, u mestu zvanom Studenica i tamo leži i do danas, uvek do sada pominjan zbog svoje velike vrline i dobrotvornoga duha.”\nOvim zapisom arhiepiskopsrpski Danilo, započinje svoj tekst posvećen životopisu srpskog kralja Radoslava, sina Stefana Nemanjića Prvovenčanog i unuk Stefana Nemanje.\nA nije ovaj kralj uživao ugled kao njegovi prethodnici, ne što je nešto loše učinio, nasuprot. Nastavio je on da vlada kao i njegov otac Stefan Prvovenčani.\nMeđutim, u narodu i vlasteli Srbije tog vremena, nije bio omiljen, delom što je bio sin čuvene vizantijske princeze Evdokije (kojom je bio oženjen kralj Stefan Prvovenčani), a delom što ga je otac oženio Anom, kćerkom Teodora I Anđela, čuvenog despota Epira.\nI tako, ovaj kralj koji se nije mnogo pitao u tadašnjoj srpskoj kraljevini, bi prozvan Duka-čuvenim vizantijskim carskim imenom. Ovo ime stajalo je na njegovom vereničkom prstenu, koji mu je služio i kao pečat.\nDržao je on do ovog imena pa ga je kovao i na ondašnjem srpskom novcu i tako pokazivao koliko podržavao svoga dedu, vizantijskog cara Aleksija III Anđela. Tolika je bila njegova odanost vizantijskoj carskoj porodici.\nOvaj srpski kralj se dičio svojim carskim poreklom, ali to nikako i ne znači da se u svemu slagao sa svojim tastom i Vizantincima, kad je bila reč o vođenju države.\nTo se moglo primetiti i u samom činu, njegovog krunisanja.\nKrunisanje je na Spasovdan obavio arhiepiskop Sava, koji je služio u Žiči sa svim episkopima srpskom i crkvenom gospodom. Sava je u određenom trenutku, uveo budućeg kralja u oltar, gde ga je blagoslovio i ogrnuo purpurnim ogrtačem (bagrenicom) i opasao ga skupocenim pojasom ukrašenim biserima, a potom vencem carstva časnu glavu njegovu venčavši i mirom ga pomazavši, proglasi ga za samodržavnog kralja srpskog.\nPo senzibilitetu i sam je govorio svojim podanicima kasnije da se oseća više Grkom, i da je pripadao više tadašnjem grčkom svetu, a ne toliko srpskom.\nGovori se da mu je zbog toga zamerano među Srbima ali i zbog velikog uticaja njihove supruge Ane. Bio je on vezan i rodbinski i kao vladar za Solunsko carstvo Anđela, koje je bilo odmah uz srpsko kraljevstvo.\nNajveći vladari na Balkanu tog doba bili su, pominjani epirski car Teodor I Anđeo i bugarski Ivan II Asen. Oba cara razljućena zbog moći ovog drugog išla su u susret međusobnom sukobu.\nTako i bi, kod mesta Klokotnice, sukobiše se ova dva velika cara, gde su Epirci ostali teško poraženi, a sam Teodor I oslepljen i utamničen.\nBeše ovo kraj prevlasti epirskog carstva na Balkanu. Kralj Radoslav je izgubio spoljnu podršku a to je izazvalo veliko nezadovoljstvo tadašnje srpske vlastele koja se pobuni i zbaci kralja a na presto dovede njegovog mlađeg brata, kasnije kralja Vladislava (1234-1243).\nBio je ovo kraj vladavine kralja Radoslava Duke, a zbog svih ovih nesretnih okolnosti, on bi prozvan, Slabi kralj, delimično sa razlogom a možda i bez.


source.ba | Nova godina - nove cijene: U BiH od danas veće cijene cigareta\nNova godina - nove cijene: U BiH od danas veće cijene cigareta\nOd danas su na snazi nove, veće, cijene cigareta u Bosni i Hercegovini.\nPogledajte kakve su cijene cigareta u Evropi: Hrvati u regionu imaju najskuplje cigarete, dok Makedonci najjeftinije\n"Cijene goriva u BiH su veće nego u Austriji. U Austriji su plate pet puta veće nego u BiH"\nOd 1. jula nova poskupljenja: Ovo su nove cijene cigareta u BiH\nBiH: Od danas skuplje cigarete u svim trgovinama\nIz Uprave za indirektno oprezivanje (UIO) BiH podsjećaju da poskupljenje cigareta predstavlja nastavak harmonizacije akcizne politike u BiH sa politikom akciza na cigarete u Evropskoj uniji.\nOdlukom o utvrđivanju posebne i minimalne akcize na cigarete i iznos akcize na duhan za pušenje za 2018. godinu je definisano da će se od 1. januara. 2018. godine na cigarete plaćati proporcionalna akciza po stopi od 42 posto maloprodajne cijene cigareta i specifična akciza u iznosu od 75 KM za 1.000 komada, odnosno 1,50 KM za pakiranje od 20 komada.\n-Ukoliko je ukupna akciza na cigarete (proporcionalna + posebna), koja je obračunata po gore navedenim stopama, manja od minimalne akcize, onda se plaća minimalna akciza u iznosu od 2,60 KM po kutiji cigareta za pakovanje od 20 komada – pojašnjavaju iz UIOBiH.\nPorezni obveznici i druge osobe koje se bave prometom cigareta i duhana bili su dužni popisati zalihe 1. januara 2018. godine i popisne liste dostaviti nadležnom regionalnom centru UIO do 7. januara 2018.\nU obavezi je popisivanje i dostavljanje UIO popisnih listi i za zalihe starih akciznih markica koje još nisu iskorištene. Na zatečene zalihe mora se obračunati razlika akcize u skladu sa Odlukom o utvrđivanju posebne i minimalne akcize na cigarete i iznos akcize na duhan za pušenje za 2018. godinu, koja se mora na Jedinstveni račun UIO uplatiti do 17. januara 2018. godine.\nAmerikanci padaju na treće mjesto: Kina postaje najveća svjetska ekonomska sila, Indija će biti na drugom mjestu\nDelegacija Međunarodnog privrednog foruma na sastanku sa Semirom Efendićem\nZaposlenici Centrale Raiffeisen banke u Sarajevu dobrovoljno darovali krv\nŠemsudin Dedić na Globalnom forumu za hranu i poljoprivredu u Njemačkoj\nZa devet mjeseci prošle godine 668,6 miliona stranih investicija u BiH\nBrisel od Kosova traži da ukine carine za BiH i Srbiju, Priština ne želi da čuje o tome\nNa web stranici Raiffeisen banke dostupna je opcija Web Call\nProizvođač automobilskih farbi BASF predstavio je globalnu analizu distribucije boja na tržištu automobila tokom 2018. godine.


I ove školske godine, naš cenjeni sugrađanin, dr. Jovan Rokić i Rotari klub, čiji je on član, obezbedili su novi biciklarnik. Biciklarnik je postvaljen već prvih dana septembra a obezbediće lakše i urednije parkiranje bicikala ispred školske zgrade.\nU razgovoru sa direktorkom škole, naš omiljeni stomatolog, koji je i sam bivši đak ove škole, najavio je još neka iznenađenja i pomoć školi.\nZahvaljujemo dr. Rokiću na saradnji i brizi za učenike !


Partizan odbio milionsku ponudu za Sadika: Francuzi dobili negativan odgovor iz Humske! - Telegraf.rs\n24/12/19 | 20:19 ≫ 20:20\nPartizan odbio milionsku ponudu za Sadika: Francuzi dobili negativan odgovor iz Humske!\nKlub iz Francuske je bio spreman da već sada dogovori transfer Nigerijca i sačeka leto kako bi crno-beli raščistili račune sa Romom\nDa je Partizan nekim slučajem minulog leta odlučio da maksimalno rizikuje i, umesto pozajmice, odmah otkupi ugovor Umara Sadika od Rome, crno-beli su već krajem jeseni mogli da inkasiraju milionski iznos na prodaji Nigerijca i nakrive kapu.\nRazlog je ponuda za napadača iz Francuske, koja je klubu iz Humske stigla sredinom decembra i iznosila je čak 6.000.000 evra, saznaje Telegraf.\nTim iz Lig 1 (ime kluba je poznato redakciji) želeo je da već sada napravi dogovor sa crno-belima, potom sačeka leto, kada će Partizan i zvanično otkupiti Sadika od Rome za iznos od 1.600.000 evra, posle čega bi transfer u Francusku odmah bio realizovan.\nUkoliko Nigerijac, kome je samo 22 godine, nastavi u istom stilu i ubuduće, Partizan bi lako mogao i da premaši rekordan transfer Strahinje Pavlovića u Monako...\nVideo: Ovacije za Sadika posle gola za Partizan\n25. decembar 2019 | 08:29\nJel I vuletic ide da njim?\nAha ha, zabole me stomak od smeha, aha ha... A jedan neimenovani klub daj 8 milki (ime poznato redakciji)\n25. decembar 2019 | 01:27\nOj Dadike Sadike volio si dvije prosla stara vremena nema vise hareeema.


Stazione di Montecatini Terme-Monsummano : hoteli blizu, fotografije, adresa, Италија plan, blizu, rezervacija\n> Europe > Италија > Montecatini-Terme > Stazione di Montecatini Terme-Monsummano >\nStazione di Montecatini Terme-Monsummano (Италија)\nLokacija: Montecatini Terme\nDatum otvaranja: 1937\nTrase: Lucca - Pistoia\n193 m - Villa Maria Hotel\nStil hotela Villa Maria Hotel je Luksuzan, a pruža pun komfor i usluge kao što su: Restoran, Room Service, Bar, Recepcija otvorena 24 sata, Novine, Sobe za nepušače, Poslovni centar, Perionica, PoslužNastavakenje doručka u sobi , Besplatan parking, Samo za nepušače, Televizija, Klimatizovano, Satelitska televizija. Na 4 minuta kolima udaljenosti od centra grada, ovaj hotel se nalazi u ulici 21 Maona Street, a pozicija mu je severoistok za grad Montecatini Terme. Sve to ga čini idealnim za otkrivanje grada i okoline.Ovaj hotel pruža i posebne pogodnosti, kao što je na primer: tereni za golf u blizini.Uživajte u pogodnostima koje ovaj hotel pruža, kao što je na primer sauna. U njemu postoji brza internet konekcija.Aerodrom Peretola se nalazi na oko 71 minuta kolima od hotela (35 kilomet(a)ra ).Napomena:U ovom hotelu biće Vam na raspolaganju parking uz naplatu.Sakrijte\n528 m - Villa Le Magnolie\nStil ovog hotela kategorije četiri zvezdice je Luksuzan za grad Montecatini Terme. U njemu ćete naći razne usluge, a posebno Restoran, Room Service, Bar, Recepcija otvorena 24 sata, Teniski teren, NovNastavakine, Sobe za nepušače, Perionica, Posluženje doručka u sobi , Besplatan parking, Samo za nepušače, Televizija, Klimatizovano, Satelitska televizija. Nalazi se u ulici Viale Fedeli 13, pozicija mu je severoistok za grad Montecatini Terme, a od centra je udaljen samo 13 minuta hodom.Sa kapacitetom od 6 soba/e svih kategorija (od soba tipa 1 Double do soba tipa Suite), Villa Le Magnolie nudi cene koje se kreću od 8 450 dinar - Srbija .Ukoliko želite da idete na aerodrom, Peretola je udaljen 35 kilomet(a)ra od hotela, odnosno oko 71 minuta kolima.Ovaj hotel pruža i posebne pogodnosti, kao što je na primer: tereni za golf u blizini.U njemu postoji brza internet konekcija.Možete da se opustite zahvaljujući pogodnostima koje nudi hotel, kao što je na primer teretana. Korisne informacije:U ovom hotelu biće Vam na raspolaganju parking uz naplatu.Sakrijte\n528 m - Hotel Michelangelo & Day SPA\nU hotelu Hotel Michelangelo & Day SPA pronaći ćete sve usluge koje treba da ima hotel kategorije četiri zvezdice za grad Montecatini Terme: Restoran, Room Service, Bar, Recepcija otvorena 24 sata, TenNastavakiski teren, Novine, Sobe za nepušače, Perionica, Posluženje doručka u sobi , Besplatan parking, Ekspres prijava/odjava gostiju, Televizija, Klimatizovano, Satelitska televizija. Stil ovog hotela je Luksuzan.Na 13 minuta hodom udaljenosti od centra grada, ovaj hotel se nalazi u ulici Viale Fedeli, 11, a pozicija mu je severoistok za grad Montecatini Terme. Sve to ga čini idealnim za otkrivanje grada i okoline.Hotel Michelangelo & Day SPA ima 70 soba/e/u, čiji se široki spektar kreće od soba tipa 1 Single do soba tipa 1 Family Room for 4, a najniža cena je 7 605 dinar - Srbija . Do aerodroma Peretola možete da stignete kolima za 71 minuta (aerodrom je udaljen 35 kilomet(a)ra od hotela).Ovaj hotel pruža i posebne pogodnosti, kao što je na primer: tereni za golf u blizini.U njemu postoji brza internet konekcija.Možete da se opustite zahvaljujući pogodnostima koje nudi hotel, kao što je na primer sauna. Korisne informacije:U ovom hotelu biće Vam na raspolaganju parking uz naplatu.Sakrijte\n606 m - Grand Hotel Panoramic\nNa 12 minuta hodom udaljenosti od centra, ovaj hotel u ulici Bustichini 65 sa pozicijom severoistok za grad Montecatini Terme, idealan je za otkrivanje svih lepota grada, bez obzira da li ostajete samNastavako nekoliko dana ili planirate duži boravak.Stil ovog hotela za grad Montecatini Terme je Luksuzan, a kategorija četiri zvezdice. U njemu ćete naći razne usluge, kao što su: Restoran, Room Service, Bar, Recepcija otvorena 24 sata, Novine, Sobe za nepušače, Poslovni centar, Perionica, Posluženje doručka u sobi , Besplatan parking, Ekspres prijava/odjava gostiju, Samo za nepušače, Televizija, Klimatizovano, Satelitska televizija.U njemu postoji brza internet konekcija.Pripada hotelskom lancu T2.Možete da se opustite zahvaljujući pogodnostima koje nudi hotel, kao što je na primer teretana. Ukoliko želite da idete na aerodrom, Peretola je udaljen 35 kilomet(a)ra od hotela, odnosno oko 71 minuta kolima.Ovaj hotel pruža i posebne pogodnosti, kao što je na primer: vrt.Korisne informacije:U ovom hotelu biće Vam na raspolaganju parking uz naplatu.Sakrijte\n630 m - Hotel Torretta\nStil hotela Hotel Torretta je Luksuzan, a pruža pun komfor i usluge kao što su: Restoran, Room Service, Bar, Recepcija otvorena 24 sata, Teniski teren, Sobe za nepušače, Perionica, Besplatan parking, NastavakSamo za nepušače, Televizija, Klimatizovano, Satelitska televizija. Na 14 minuta hodom udaljenosti od centra grada, ovaj hotel se nalazi u ulici V.Le Bustichini, 63, a pozicija mu je zapad za grad Montecatini Alto. Sve to ga čini idealnim za otkrivanje grada i okoline.Uživajte u pogodnostima koje ovaj hotel pruža, kao što je na primer teretana. Ovaj hotel pruža i posebne pogodnosti, kao što je na primer: vrt.U njemu postoji brza internet konekcija.Još korisnih informacija:U ovom hotelu biće Vam na raspolaganju parking uz naplatu.Sakrijte\n4,7 km Piscina Comunale / Associazione Nuoto Valdinievole:\n2,1 km Piscina Comunale - Montecatini Terme:\n3,8 km Museum della Citta' Monsummano Terme :\n7,5 km Museum di Geopantologia Pescia :\n4,4 km Stazione di Borgo a Buggiano:\n1,8 km Stazione di Montecatini Centro:


Barbie iz stvarnog života: Potrošila 80.000 KM od bake da bi imala najveće grudi » Radio Krajina\nHome / Zanimljivosti / Barbie iz stvarnog života: Potrošila 80.000 KM od bake da bi imala najveće grudi\nBarbie iz stvarnog života: Potrošila 80.000 KM od bake da bi imala najveće grudi\n“Dugo sam sanjala o tome da svaka moja dojka teži dvije kile. Kada sam se probudila iz anestezije, bila sam presretna jer sam napokon ostvarila svoju želju“, kazala je Herms.\nTags grudi njemacka Paris Herms starleta


Lepši pol odabrao: Ovo je LISTA PASMINA koje ŽENE NAJVIŠE VOLE!\nSlavna Merilin Monro davno je otpevala “Dijamanti su ženini najbolji prijatelji”, i mi se slažemo da u tome ima istine, ali, zaboravila je da spomene pse.\n02.01.2021. - 11:00h\nKoji je najlepši?foto: Depositphotos\nRazličite rase imaju veoma različite tipove ličnosti, zato je najbolje da se karakteri vlasnika i psa slažu. Postoje određene rase pasa koje su daleko prikladnije za brižnu žensku ličnost nego za muškarce, piše worlddogfinder.com, a prenosi Žena.blic.


KNAUF: Sve radimo po ZAKONU i propisima EU\nLokalne vesti - Sreda 13.09.2017 - 10:27\nPovodom peticije kojom se traži izmeštanje fabrike “Knauf Insulation” iz Surdulice, menadžment ove kompanije navodi da se njihovo poslovanje odvija u skladu sa zakonima Republike Srbije, uključujući zakone i regulative koji se tiču zaštite životne sredine.\nKnauf: Optužbe protiv nas bez ijednog dokaza FOTO: knaufinsulation.rs\nPeticija se potpisuje svakog dana u centru Surdulice i, kako najavljuju inicijatori ove akcije, tako će biti do kraja meseca.\nKao najveće probleme potpisnici ističu nedozvoljenu emisiju štetnih gasova iz dimnjaka fabrike, ispuštanje radioaktivnih komponenti, zagađenje reke Vrle i podzemnih voda otpadnom kiselinom i veliku količinu jalovine koja ostaje od proizvodnje.\nKompanija “Knauf Insulation” posluje u Srbiji od 2005. godine, kada je privatizovana fabrika kamene vune “Vunizol” iz Surdulice.\nOd tada do danas, uloženo je preko 30 miliona evra investicija, od čega veliki deo na postrojenja za prečišćavanje vazduha i vode, kažu u “Knaufu”.\n- U fabrici se, u skladu sa važećim zakonima, redovno vrše merenja izduvnih gasova i kvaliteta vode koji se ispuštaju iz fabričkih postrojenja, o čemu postoje izveštaji koji se redovno dostavljaju republičkoj Agenciji za zaštitu životne sredine.\nTehnologija i postrojenja u Surdulici se ne razlikuju od onih u drugim fabrikama “Knauf Grupe” od kojih je većina u zemljama Evropske unije, a fabrika u Surdulici je po mnogim parametrima među najboljima u Evropi – stoji u saopštenju koje je menadžment uputio OK Radiju.\nPreduzeće “Knauf Insulation” trenutno zapošljava 132 radnika i još nekoliko stotina onih koji su angažovani kao kooperanti i redovno se plaćaju svi porezi, republičke i lokalne takse, a veći deo proizvodnje se izvozi.\n- Zbog svega navedenog i s obzirom na činjenicu da je “Knauf Insulation” jedno od retkih uspešno privatizovanih preduzeća na jugu Srbije, u našem najvišem interesu je da gradimo dobre odnose sa svim zainteresovanim stranama, od kupaca i dobavljača, preko kooperanata, do lokalne zajednice.\nNašoj fabrici nije dostavljen bilo kakav izveštaj o merenjima sa dokazima da zakonske regulative nisu ispoštovane.\nNijedna optužba na naš račun do sada nije potkrepljena niti jednim dokazom, osim paušalnim izjavama pojedinaca – stoji u saopštenju kompanije uz konstataciju da je pokretanje peticije, kao izraza nezadovoljstva, legitimno pravo svakog pojedinca.\nKanuf podseća i da je opština Surdulica pokrenula nezavisna merenja kvaliteta vazduha na svojoj teritoriji, u saradnji sa Institutom za zaštitu na radu iz Novog Sada i da su ti rezultati javno dostupni.\n- Pozivamo sve zainteresovane da zatraže od opštine uvid u rezultate tih merenja i da posete sajt Agencije za zaštitu životne sredine Republike Srbije i zatraže uvid u naše izveštaje – navodi se u saopštenju “Knauf Insulationa”.